Skagensbanens SB M 4 fotograferet i 1970 erne. Billedet venligst stillet til rådighed af Asger Christiansen - PDF Free Download\nSkagensbanens SB M 4 fotograferet i 1970 erne. Billedet venligst stillet til rådighed af Asger Christiansen\nDownload "Skagensbanens SB M 4 fotograferet i 1970 erne. Billedet venligst stillet til rådighed af Asger Christiansen"\n1 Diesellokomotivet SB M 4 på rutsjetur i Støvring Skrevet af Niels Nørgaard Nielsen med gode råd fra Asger Christiansen og Bent Ravnild I 1934 bestilte Skagensbanen deres første store diesellokomotiv til at supplere banens damplokomotiver. Dieseldrift var billigere end damp, først og fremmest fordi der kun skulle en mand til at køre et diesellokomotiv og ikke to som i et damplokomotiv. Et diesellokomotiv skal heller ikke fyres op i flere timer inden afgang. Banen havde brug for god trækkraft til at trække de tunge tog, der foruden passagerer befordrede store mængder gods, navnlig fisk. Ydermere er lokomotivet tænkt som trækkraft af hurtigforbindelse mellem Skagen og de nye røde lyntog, der indsattes fra Frederikshavn til København i maj 1935 samtidig med Lillebæltsbroens åbning. Der blev afgivet ordre til A/S Frichs i Århus om at levere et eksemplar af deres nyudviklede firkantede diesellokomotiv med en maskinkraft af ikke færre end 550 HK. Lokomotivet havde en længde på 9,5 meter, vejede 53 ton og kostede kroner. Denne type lokomotiv blev leveret til adskillige privatbaner, men aldrig til DSB. Skagensbanen havde allerede to mindre diesellokomotiver og et benzindrevet, og derfor kom dette, det fjerde motordrevne, til at hedde SB M 4. Havde det ikke været for, hvad der skete 24. februar 1935, kunne dette lokomotiv nok ikke have skrevet sig ind i Støvrings historie, men et sammentræf af uheldige omstændigheder gjorde, at lokomotivet skrev sig ind i Støvrings historie. Alle prøver af motoren havde inden montering i lokomotivet vist, at den, der var beregnet til at yde ikke mindre end 550 HK, opfyldte de krav, man kunne stille til den. Også efter færdiggørelsen var maskinen testet på fabrikkens område og ydermere med royal deltagelse så sent som dagen inden det skulle leveres til Skagensbanen, idet Kronprins Frederik besøgte Århus 23. februar 1935, hvor han blandt andet besøgte Frichs, og fra Hammelbanegården i Carl Blochs Gade kørte ad det 1100 m lange forbindelsesspor med SB M 4 til Frichs. Skagensbanens SB M 4 fotograferet i 1970 erne. Billedet venligst stillet til rådighed af Asger Christiansen Dieselmaskinen kørte fra Århus klokken 8.30 med kurs mod Frederikshavn, hvor det skulle afleveres til Skagensbanen. Hele vejen kørtes med km s fart undtagen på strækningen Langå-Randers, hvor farten var sat op til 80 km. Der blev gjort en halv times ophold i Randers, inden turen gik videre nordpå. Under kørselen blev maskineriet tilset af tre ombordværende montører, der konstaterede, at maskinen fungerede ganske udmærket. I det forreste førerrum befandt sig otte personer: Trafikinspektør Gustav Hansen, Århus, driftsbestyrer M. C. Hansen, Skagen, ingeniør Floor fra A/S Frichs, der styrede op mod Støvring, og statsbanelokomotivfører Donby, der var med som ansvarlig og stedkendt lods for at holde øje med kørslen og signalerne. Endvidere var Skagensbanens tekniske konsulent ingeniør Kier og en journalist fra Århus til stede. I det bageste rum befandt sig de tre montører. Klokken var man nået til Støvring. Her skulle man krydse toget, der afgik fra Aalborg kl Dette tog skulle ind på det ligeud gående kraftige spor 2, hovedsporet, medens diesellokomotivet syd fra skulle dreje til venstre ind på vigesporet, spor 1, tættest ved stationen\n2 for at afvente persontogets passage. Man skal huske, at der på daværende tidspunkt ikke var dobbeltspor på strækningen mellem Randers og Aalborg. Persontoget fra Aalborg ventede ved stopsignalet 900 meter nord for stationen ved Katvadgård. Afsporing ved pakhuset Folkene på diesellokomotivet var i følge DSB orienteret om, at der skulle ske en krydsning sted i Støvring, men her må være sket en fatal misforståelse, idet det uanfægtet fortsatte med 70 til 80 km s fart. Cirka 50 meter syd for stationen var det sporskifte, der ledte trafikken enten ad hovedsporet ligeud eller drejede det ind på vigesporet. Idet lokomotivet kørte over det, er det forreste af de fem hjulpar, de såkaldte forløbere, hoppet af sporet, mens de andre hjul blev på sporet. Diesellokomotivet har, samtidig med at der blev bremset af al magt, derefter på den måde kørt omtrent 200 meter, hvor det foran stationen passerede nogle overgange, hvor de udlagte sveller blev fuldstændig knust, og flere steder på sporet kunne man efterfølgende finde løsrevne bolte og møtrikker fra skinnesamlingerne. Da det lidt nord for stationen skulle passere endnu et sporskiftesystem, nemlig til sporet indtil pakhuset, gik det helt galt, idet de forreste afsporede hjul drejede ind ad pakhussporet, mens selve lokomotivet med sine 53 ton fortsatte sin fremdrift ligeud. Her blev skinnelegemet fuldstændig sprængt. Begge skinner sprang som kunne det være tændstikker, og på en strækning af flere meter blev skinnerne revet op og kastet ud fra deres normale leje. Lige nord for pakhuset væltede det store lokomotiv om på siden med et brag og lagde sig tværs over skinnerne. Lokomotivets besætning tumlede rundt Da den 53 ton tunge maskine væltede, var farten, trods opbremsningen, ganske betydelig. Passagererne blev slynget rundt mellem hinanden. Værst gik det ud over de otte mand i førerkabinen. Nogle sekunder forinden var de fleste vel klar over, at det ville ende galt. Maskiningeniør Kier sprang op og hagede sig fast i noget i loftet, Det væltede lokomotiv medens de øvrige holdt fast ved, hvad de kunne få fat på. Idet maskinen væltede, blev ingeniør Floor og værkstedsleder Nielsen klemt ned mod bunden af de andre, og Floor beskadigede den ene hånds langfinger. Inventaret bestod kun af lette ting, så som kurvestole og lignende, der ingen skade forvoldte ved at blive slynget over på passagererne. Trafikinspektør Gustav Hansen fortalte umiddelbart efter ulykken: Jeg kan roligt betegne det som et mirakel, at vi alle slap levende fra uheldet. Vi mærkede ved indkørslen til stationen, at lokomotivet gav sig til at slingre og rulle. Vore tanker kredsede straks om, at nu var alt forbi - jeg regnede i hvert fald i de få sekunder, der gik forud for ulykken, bestemt med, at ingen kunne komme godt fra det her. En uhyggelig følelse var det at mærke den store masse uden kontrol. Selv ved jeg, hvor meget, der skal til for at bremse et løbsk lokomotiv - og så skete det - rundt mellem hinanden blev vi hvirvlet som lette bolde - og kom så til os selv. I sandhed forunderligt, at ingen havde taget alvorlig skade. Jeg tør nok sige, at det ikke var morsomt, og\n3 SB M 4 er bevaret og står på jernbanemuseet i Ryomgård. Her ses hvordan førerhuset ser ud den dag i dag det var et held, at det gik så godt, som det gjorde. Vi stod otte mand ude i det kombinerede fører- og bagagerum, da det forreste hjulpar løb af sporet. I begyndelsen var vi vist ikke klar over, hvad der ville ske, men så gik der nogle få sekunder. Jeg vil dog sige, at for mit vedkommende føltes de lange, og så lagde vognen sig ned på siden. Vi var væltet. Jeg følte kun et: At det gjaldt om hurtigst muligt at komme ud fra vognen. Den ene dør kunne vi ikke åbne, for den lå ned mod jorden. Den anden kun- ne vi heller ikke åbne, for den svævede 4½ alen over vore hoveder. Hvad gør man så? Knalder en rude. Det gjorde jeg i hvert fald, og det varede ikke længe, før vi alle sammen var ude. Men lokomotivet holdt, og det var vi glade for. Det viser altså, at de nye stålvogne fra Frichs kan tåle at vælte, og alligevel klare sig. Afsporingen set fra stationen Stationsforstanderen i Støvring stod på perronen og så diesellokomotivet komme. Han var straks klar over, at der måtte være noget i vejen, da det slingrede stærkt, men han anså det dog ikke for absolut givet, at der ville ske noget med lokomotivet. Det gjorde der imidlertid. Farten på diesellokomotivet har, efter øjenvidners udsagn, været temmelig høj. På stationen var der samlet en del mennesker, der ventede på persontoget nord fra. Med rædsel betragtede de det røde lokomotiv, der kom farende. Det slingrede og huggede i skinnerne med et frygteligt spektakel, både fra de afsporede hjul, der huggede i skinner og sveller og fra de hvinende bremser. Gnisterne føg op fra skinnerne, det hvinede og peb, og alle på stationen troede, at der var sket en katastrofe, da toget ud for pakhuset væltede med et brag. Alarmering af Falck og DSB Aalborg Personalet på stationen slog øjeblikkeligt alarm til Falcks Redningskorps i Aalborg og til Statsbanegården i Aalborg. Den første alarmerende melding til Falck lød på, at lokomotivet var væltet, og at man frygtede, at en halv snes mennesker var bleven kvæstet eller dræbt, og der blev straks fra redningsstationen i Aalborg udsendt tre ambulancer, der hylende fór ud ad Hobrovej og gav anledning til rygter om en stor katastrofe. Bagefter sendtes Falcks kranvogn. Trafikinspektør Gustav Hansen knaldede en rude og alle kravlede ud De ombordværende kommer ud og forbindes Det viste sig heldigvis, at ingen mennesker var kommen videre til skade, og de forskrækkede passagerer i lokomotivet kunne kravle ud fra det væltede lokomotiv med hele lemmer. Blandt øjenvidnerne på Støvring\n4 Station var lettelsen naturligvis stor, da man så alle elleve mand stå friske og raske ved det væltede lokomotiv, og der blev givet meddelelse til banegården i Aalborg om, at man ikke fik brug for nogen ambulancevogn, som allerede var indkoblet i hjælpetoget. Den blev rangeret ud igen, da den ikke skulle bruges. Værst var det gået ud over ingeniør Floor og driftsbestyrer Hansen, der begge havde fået snitsår på hænderne samt lokomotivfører Donby, der havde kvæstet det ene håndled. Byens læge Arne Hjort, der meget hurtigt var kommet til stede, fik hurtigt forbundet de tilskadekomne. Da han nu alligevel var kommet til stede, tog han en hel del billeder - det er disse, som for en dels vedkommende illustrerer denne artikel. Nysgerrige fra nær og fjern Så snart lokomotivet var væltet, styrtede tilskuerne til, sikre på, at alle i lokomotivet måtte være dræbt, men inden nogen nåede derhen, var de første allerede kravlet frem. I det forreste rum, hvor befandt sig otte personer, knuste man ruderne foran og kravlede ud her. De blev modtaget af tilskuerne med De mange nysgerrige vanskeliggjorde oprydningsarbejdet en regn af spørgsmål, men svarene lød knappe. Ingen af lokomotivets passagerer følte trang til nogen lang passiar. Man var som ved et mirakel undsluppet døden og alle havde mere eller mindre fået chok. Både fra Støvring og Aalborg var der straks vældig tilstrømning, og det varede ikke længe, inden der på Jernbanegade i Støvring holdt en lang række biler. På stationsterrænet strømmede folk sammen om det væltede lokomotiv, der blev grundigt beset fra alle sider. Det kneb at holde de mange nysgerrige borte fra sporene, og til sidst måtte Falck foretage en afspærring ved hjælp af reb. Det hjalp, og nu kunne oprydningsmandskabet i fred komme i gang med arbejdet med at bringe orden i alt det kaos, ulykken havde medført. Skader på lokomotivet For almindelige øjne at se havde lokomotivet ikke taget videre skade. Vinduerne var splintrede, og der kunne konstateres enkelte buler hist og pist. I førerrummet var alt bleven kastet hulter til bulter. Hjælpetoget, der ses til højre, er ankommet. Billedet er venligst stillet til rådighed af Asger Christiansen Under lokomotivet flød en tyk strøm af den svære, fede dieselmotorolie, og akslen på de forreste hjul var, trods dens diameter på otte centimeter, bøjet en del, så den måtte skrues af.\n5 At der ikke skete større skader på lokomotivet blev betragtet som en god reklame for kvaliteten af materiel fra A/S Frichs. Ingen af lokomotivets ædlere dele havde taget skade. Det var man også straks klar over, idet det efter uheldet blev nødvendigt at gå ind i det væltede lokomotiv og standse motoren, der uanfægtet af den voldsomme væltetur fortsatte sin taktfaste gang. Dagen efter blev det af et damplokomotiv fra Randers bugseret til Århus, hvor A/S Frichs skulle foretage de nødvendige reparationer, så det kunne afleveres til Skagensbanen. Hjælpetoget fra Aalborg og oprydning Det væltede lokomotiv lå med bagenden kun knap en meter fra gennemkørselssporet. Det var et held, at dette spor ikke blev spærret, for så var den øvrige togtrafik blevet kraftigt berørt og forsinket. Man kunne nu begynde på oprydningsarbejdet. Klokken afgik hjælpetoget fra Aalborg med tre vogne, ladet med hjælpematerialer, blandt andet kraner og dunkrafte, og nitten minutter senere holdt det ved Støvring Station. Holdet, der skulle stå for oprydningen,var under ledelse af lokomotivmester Bendixen og bestod af DSB s kolonnearbejdere og nogle arbejdere fra Støvring. Der blev også sendt bud til Århus efter Statsbanernes store transportable kran, men den kom af ukendte årsager ikke frem. Tyve mand i alt gik i gang med at rejse den faldne kæmpe. Da man ikke havde nogen kran, der var stor nok til at løfte lokomotivet, måtte man grave ind under det og løfte det op lidt efter lidt ved hjælp af et sindrigt talje- og donkraftsystem og diverse støtter. Hele eftermiddagen arbejdede man under stor forsigtighed med at rejse lokomotivet. Tre svære træbjælker blev gravet ned i jorden under lokomotivet. Til bjælkerne fastgjordes svære reb, og forsigtigt begyndte man at trække til. Da man havde fået lokomotivet hævet en lille smule fra jorden, kunne bjælkerne ikke holde til det voldsomme ryk. Atter måtte man grave pæle ned. Dette arbejde tog hele eftermiddagen. Det blev ledet af maskiningeniør Mensa, Århus. Også de ødelagte spor skulle ryddes, og en større arbejdsstyrke gik i gang med at grave dem op. Allerede ved 22-tiden havde man fået det væltede lokomotiv rejst, og tre timer senere var det lykkedes at få det på sporet. Arbejdet med at få det beskadigede spornet på stationen gjort i orden blev derefter sat i gang. Der blev arbejdet hele den efterfølgende dag med et voldsomt tempo på udbedringen, og i løbet af aftenen blev de bøjede skinner rettet ud, hvor det lod sig gøre, og hvor de var blevet for bøjede, blev nye skinner indsat. Ved vigesporene nord for stationen, hvor skinnerne flere steder var slået helt over, blev der lagt nye skinner ned. Hvad gik galt? Efterfølgende blev det fastslået, at lokomotivets bremser var i orden før uheldet og havde været slået til på fuld kraft, da de forreste hjul blev afsporet i sporskiftet. Man regnede endvidere ud, at der måtte være sket et uheld med bremserne, når lokomotivet har kunnet køre cirka 250 meter, inden det væltede. Der blev fremsat den formodning, at der kunne være sket skade på bremsesystemet netop i det øjeblik, det forreste hjulpar hoppede af sporet, idet det voldsomme stød havde beskadiget bremserne. Det blev fastslået, at sporskiftet havde været indstillet rigtigt, så toget ledtes ind på vigesporet, og at skinnerne havde været i orden. Som nævnt først i denne artikel var der uenighed om, hvorvidt personalet på lokomotivet på forhånd havde fået besked om, at der var passage af to tog på Støvring Station. De sagkyndige mente, at lokomotivet var kørt ind på sidesporet med for stor fart og ikke har kunnet tage den skarpe kurve her. Der var røster fremme om, at en eller anden tjenestemand havde forsømt at give lokomotivets besætning besked om, at der skulle krydses i Støvring. Ingeniør Floor har derfor regnet med, at han med sædvanlig fart kunne suse forbi stationen. Han fastholdt, at der ikke var givet ham besked om, at der skulle foretages en krydsning i Støvring. Fra ledelsens\n6 side var krydsningen dog fastlagt, og uden for Støvring Station holdt da også et tog nord fra og ventede på, at dieseltoget skulle køre ind. Hvad lodsen Donby mente, ved vi ikke. Bent Ravnild, der har virket som sikkerhedschef ved Skagensbanen i mange år, skriver 2015: Uanset en underretning om krydsningen, enten i form af angivelse i særtogets køreplan eller i form at en særlig underretning om ny eller forlagt krydsning er togets sikkerhedsansvarlige (Donby) blevet underrettet via Støvring Stations indkørselssignal, da toget nærmede sig dette. Dette signal har ved indstillet togvej til krydsningssporet, spor 1, været stillet til at vise Kør frem, og jeg må gå ud fra som Støvring Station beliggende på en hovedbane, at signalet har været udstyret med også den nederste arm, der så har været vandret for at vise lokoføreren, at der kun var signal til indkørsel (forsigtig kørsel) og ikke til at fortsætte igennem stationen med høj fart. Der er selvfølgelig den mulighed, at signalet endnu ikke var stillet til at vise en køretilladelse, men har vist stop. Men da det sydgående tog efter det oplyste holdt for stop nord for stationen, hælder jeg mere til opfattelsen med kør frem for SB M 4 sydfra. Da sporskiftet jo stod til krydsningssporet, er det helt sikkert, at signalet kun kan have vist kør frem og ikke kør igennem, da signalet via signalanlægget var i mekanisk afhængighed af sporskiftet. Men med hele otte mand i førerrummet har der været rigeligt til at aflede Donbys opmærksomhed, og det er efter min mening nok her, at årsagen til uheldet skal findes. Snakken er sikkert gået; måske ikke mindst om den flotte natur under og efter passagen af Lindenborg Å og skovarealerne deromkring. Op ad bakken mod Støvring er det gået i fin stil med høj fart, der var jo ingen vogne på til at hindre den høje fart. Den kraftige nedbremsning umiddelbart før sporskiftet i Støvring Stations sydende opfatter jeg som et tegn på, at enten Floor eller Donby først her har opdaget, at den var rivende gal med hastigheden. SB M 4 på jernbanemuseet i Ryomgård. Der arbejdes på, at det skal renoveres, så det kommer til at se ud som i 1935 Lokomotivet skulle have været afleveret den 1. februar Takket være lokomotivets stålkonstruktion havde det kunnet modstå den hårde medfart uden at blive væsentligt beskadiget. Den ene side af karosseriet var blevet noget trykket ind, men hele skaden var ikke større, end at den kunne udbedres, så Skagensbanen senere kunne få det leveret så godt som nyt. A/S Frichs måtte i den tid reparationen varede betale dagbøder. I forvejen havde lokomotivet kostet fabrikken penge nok. Det skulle nemlig have været afleveret den 1. februar, og med uheldet i Støvring, ville afleveringen blive yderligere forsinket, hvilket først skete så sent som 1. maj. En forsinkelse på tre måneder. Det skal i øvrigt bemærkes, at Frichs Firkantede var kendt for sine dårlige køreegenskaber, navnlig ved kørsel i kurver, en arv det medbragte fra fabrikkens tidligere damplokomotiver, der var konstrueret efter samme lidt gammeldags og stive grundprincip. Man var fra Skagensbanens side allerede før købet opmærksom på, at der kunne være problemer i den retning, så\n7 man forsøgte at holde leverandøren til ilden, så tekniske ændringer kunne foretages. Der blev ud fra erfaringerne med lokomotiver af samme type foretaget en del ændringer, og inden leveringen fastslog A/S Frichs, at alt var i orden, hvilket realiteterne ved afsporingen dog snart modbeviste. 2. maj skrev Vendsyssel Tidende: Skagensbanens nye lokomotiv ankom i aftes ved 23-tiden til Skagen, og er nu officielt overtaget af banen. Forud havde lokomotivet foretaget i alt fem prøveture og havde bl.a. om eftermiddagen været en tur i Skagen. Lokomotivet har med glans løst sin opgave, idet det havde været forspændt indtil ti af Statsbanernes store bogievogne. Driftsbestyrer Hansen og Skagensbanens bestyrelse var i aftes i Frederikshavn, hvor den officielle overtagelse fandt sted. Fra i dag indgår det ny lokomotiv i banens drift. Hvad nu hvis lokomotivet havde fortsat? Man tør ikke tænke på, hvad der var sket, hvis lokomotivet ikke på denne meget uheldige måde var blevet standset på Støvring Station. SB M 4 på den gamle banegård i Frederikshavn juli Lokomotivet blev gradvist taget ud af drift, og i 1990 satte en omfattende maskinskade lokomotivet definitivt ud af spillet, og det blev overdraget til Dansk Jernbaneklub. Nu står det på Djurslands Jernbanemuseum i Ryomgård. Billedet er venligst stillet til rådighed af Asger Christiansen Vi skal jo huske på, at kun 900 meter længere fremme på sporet holdt et ventende passagertog. Oversigtsforholdene var dårlige, så hvis diesellokomotivet havde fortsat med 70 til 80 km s fart, er det vanskeligt at forestille sig, at et frontalt sammenstød kunne være undgået.\nDa banen København-Roskilde. Sikkerhed i jernbanernes barndom. af fhv. embedslæge, ph.d. Jens Steensberg\nSikkerhed i jernbanernes barndom af fhv. embedslæge, ph.d. Jens Steensberg I vore dage kan det være svært at forstå, hvilken revolution de første jernbanelinjer var. Hvis man i 1863 tog med postvognen\nDjævlespejlet Djævlespejlet Skæbnefortællinger samlet og fortalt af Søren & Morten Ellemose Alarmen Det var tidligt om morgenen. Mere sikkert kunne man ikke fastslå tidspunktet for alarmen. Det var europas\nBORGGADE 4 THORSØ AUTOMOBILFORRETNING V/Jens Andersen Møller\nBORGGADE 4 Thorsø 1910. I forgrunden mellem banen og Borggade 6, kan man se et hul, hvor der er udgravet mergel fra, samme sted hvor Jens A. Møller byggede Thorsø Automobilforretning. Men efterhånden kom\nKlubnyt fra onsdag den 19. september 2018\nKlubnyt fra onsdag den 19. september 2018 v/henrik Donby og LT Det var en aften med 8 fremmødte til de sidste anstrengelser inden beboerdagen på søndag den 23. september. Jan havde desværre stadig problemer\nBanedanmark. Driftsuheld 2005\nApril 26 Driftsuheld 25 Banedanmark Driftsuheld 25 Udgivet af Banedanmark Trafiksikkerhed april 26 1 Driftsuheld 25 Banedanmark 26 Udgivet 26 april ISSN 16-4434 Udgivet af: Banedanmark Trafiksikkerhed\nKMK Klubnyt Nyt fra klubben i juni måned\nKMK Klubnyt Nyt fra klubben i juni måned 2017 21.06. 2017. Jan og Bent var allerede mødt, da Knud og Henrik kom. Jan gik rundt og målte på sporhøjderne i rum 3 og tænkte, om der måske kunne arbejdes på\nHavarikommissionen. Redegørelse Sagsbehandler: DDS. Barnevogn i klemme i dør ved togafgang fra Bording\nHavarikommissionen Redegørelse Sagsbehandler: DDS 14. december 2007 Journal nr.: 611-000094 Barnevogn i klemme i dør ved togafgang fra Bording 25.07.2006 Undersøgelserne er udført af Havarikommissionen\nKapitel 79, Eschede, 03. Juni 1998:\nKapitel 79, Eschede, 03. Juni 1998: 454 Jeg rejser tilbage til Danmark efter ferien Tidligt om morgenen 03. Juni 1998 fulgte Sepp mig til toget. Vi tog en glødende afsked med hinanden. Lykkeligvis fik\nLEMVIG FLYVEKLUB. Tipholderkursus. -for vordende svæveflyvere\nLEMVIG FLYVEKLUB Tipholderkursus -for vordende svæveflyvere Indledning Når man som nybegynder skal færdes på en flyveplads, kender man ikke færdselsregler, omgangstone og lignende, og man kommer derfor\nKMK Klubnyt Nyt fra klubben i juni måned 2017 14.06. 2017. Der var fremmødt 10 medlemmer denne aften. Senere på aftenen sneg Witzel sig ind for at besøge os. Han havde et lille udvalg af egenproducerede\nDanske togulykker. Toglyde.dk Danske togulykker Side 1. PDF-fil - opdateret: 10. juli 2010. Ver. 2.5\nDanske togulykker PDF-fil - opdateret: 10. juli 2010 Ver. 2.5 Toglyde.dk Danske togulykker Side 1 Denne PDF-fil indeholder informationer om udvalgte togulykker i Danmark. Et såkaldt driftsuheld kategoriseres


First World Test: Honda CR-V - prøvekørsel - bilanmeldelse\nNy og endnu bedre CR-V\nAf Søren Clauding – 13. september 2012\nHonda har haft stor succes med den hidtidige CR-V – en rummelig SUV af høj kvalitet (læs vores seneste test af Honda CR-V hér >>>). For nylig sænkede man priserne med 100.000 kroner og det gav naturligt nok ekstra skub i salget. Og nu er man klar med en helt ny generation – den fjerde – som kommer på markedet i Danmark midt i november i år, til priser som ikke er meget højere end de hidtidige, efter prissænkningen vel at mærke.\nDe endelige listepriser er ikke færdigforhandlet endnu, men på et yderst prisfølsomt marked som det danske, hvor en prisændring på 10.000 kroner bliver til 30.000 kroner når de danske afgifter er lagt på, er det naturligvis vigtigt, at Honda sikrer sig den bedst mulige position.\n”CR-V skal sælges”\n”Vi har ingen småbiler til at redde styksalget som flere af vores kolleger, til gengæld vil vi gerne sælge mange CR-V’er, derfor er prissætningen en afgørende faktor for os,” fortalte Honda’s danske direktør Mikael Larsen i forbindelse med de første globale testkørsler af den nye bil.\nMichael Larsen håber på og forventer, at den billigste variant vil kunne markedsføres til under 350.000 kroner. Bliver det tilfældet, er grundlaget lagt for en succes i bilkategorien, for den nye Honda CR-V er forbedret på en række punkter, som givetvis også vil appellere til det danske publikum. Ikke mindst fordi udstyrsniveauet er meget højt for ”indstigningsmodellen”.\n”Vi satser ikke på at have prisbillige varianter for at få opmærksomhed – biler, som kunderne alligevel fravælger,” siger Michael Larsen. ”Vores modelvarianter er dem, vi forventer at kunderne vil købe.”\nFor det første ser den nye CR-V anderledes ud. Den fremskudte ”underkæbe”, som kendetegnede den hidtidige model, er fjernet. Nu er udseendet mere skulpturelt og formentlig mere spiseligt for en større gruppe bilkøbere, og det er opnået uden at gå på kompromis med det dynamiske look. Den nye CR-V har bl.a. derigennem også opnået en bedre aerodynamik, der i kombination med en række andre indgreb har forbedret brændstoføkonomien med over 12 procent.\nDesuden rummer bilen mere – til trods for, at den er 3 cm lavere end forgængeren. Faktisk er der så meget plads i bagagerummet, at Honda uden tøven kaldet det for det største i klassen. Et hurtigt spot på konkurrenternes specifikationer bekræfter det. Og et mål på 589 liter, som, når bagsæderyglænene lægges ned, øges til tæt ved 1,7 kubikmeter taler deres eget sprog. Der er rigtig meget plads i den bil.\nPladsen er ikke engang taget fra bagsædepassagererne selvom bilens ydre mål stort set er identiske med forgængerens. Der er forbavsende god benplads på bagsædet og netop den faktor er stærk i forsøget på at erobre en større del af erhvervskunderne i kategorien: At man f.eks. har mulighed for at sætte sig ind på bagsædet i sin bil med en computer på skødet og have god plads både over skuldrene og til benene plus masser af plads i bagagerummet tæller meget for mange erhvervsfolk.\nHonda har det med at være ekstra geniale, når det gælder bagsædedesignet i deres biler. CR-V er ingen undtagelse, idet man kan lægge bagsæderne ned ved et enkelt træk i en strop, placeret ved bagsædernes underkant. Et let træk, så vipper siddepladsen op imod forsædernes ryglæn, alt imens nakkestøtterne folder 90 grader og bagsæderyglænet falder ned på plads – hvorved der også opnås et næsten plant bagagerumsgulv. Det er så enkel og let en operation.\nNår sæderne igen skal benyttes til at sidde på, er forløbet ikke helt så let, da skal man selv lige sætte siddepladsen på plads og løfte bagsæderyglænet op – her får man ikke assistance af tyngdekraften. Men også den operation er enkel og kræver ikke mange kræfter.\nInteriørdesignet er i øvrigt helt i harmoni med de udvendige linjer, alt er overskueligt og let tilgængeligt.\nHonda CR-V vil kunne leveres med to forskellige motortyper. Dels en 2-liters benzinmotor, der yder 155 hestekræfter, dels en 2,2-liters turbodiesel, der præsterer 150 hk. Motorerne er baseret på de hidtil kendte maskiner, men de er blevet miljø-optimeret og medvirker derigennem også til de forbedrede forbrugstal.\nHonda har imidlertid også forbedret lydbilledet markant. Man har reduceret kabinestøjen med omkring 50 procent og derigennem bidraget stærkt til komfortniveauet i bilen.\nHonda CR-V har som en ægte SUV mulighed for at trække på alle fire hjul. Men den kan for første gang i modellens historie nu også leveres alene med træk på forhjulene. Det gør naturligvis bilen billigere og førnævnte prisniveau for den billigste modelvariant gælder den tohjulstrukne version. Det er da heller ikke for at opnå bedre forbrugstal, at man sælger en 2WD variant, for Honda har, ved at foretage et radikalt skifte fra hydraulisk styret 4WD til et elektronisk kontrolleret elektrisk aktiveret firehjulstræk ”AWD”, gjort det muligt, at køre med træk på alle fire hjul, uden at brændstofforbruget stiger med mere end 5 procent.\nKøreoplevelsen: Fast og præcis - læs mere >>>\nHonda CR-V first test i Motorradioen Del 1 >>>\nHonda CR-V first test i Motorradioen Del 2 >>>


Psykolog - Ingen ventetid & Online booking - GoMentor - GoMentor\nAlle mennesker kan have gavn af psykologhjælp og samtaleterapi i løbet af deres liv. Der findes flere typer af psykologer, men de fleste arbejder typisk med kriseramte mennesker, der bl.a. har angst, depression, stress eller en anden form for psykisk lidelse. Der findes mange former for psykologer, som hver især har sit speciale og fokusområde, herunder bl.a. kliniske psykologer, erhvervspsykologer, neuropsykologer og pædagogpsykologer. Uanset hvad du har brug for psykologhjælp til, er der altid den rette psykolog til dig.\nEn klinisk psykolog arbejder typisk med kriseramte mennesker i et terapeutisk rum. Fokus på interventionen kan være terapi i forbindelse med depression, angst, tvangstanker, lavt selvværd, sorg og livskriser. Behandlingen kan også angå sværere, psykiske lidelser, såsom personlighedsforstyrrelse og skizofreni. Det terapeutiske rum bruges også til personlig udvikling, hvor klienten ikke er i krise, men har brug for hjælp og redskaber til at udvikle sig. Mange kliniske psykologer tilbyder også supervision af faggrupper og coaching.\nErhvervspsykologer arbejder med organisationsudvikling, ledelse, coaching og medarbejdertrivsel. Neuropsykologer fokuserer på samspillet mellem psykologi og fysiologi og udreder f.eks. psykiske og erhvervmæssige konsekvenser af erhvervet hjerneskade. Pædagogiske psykologer undersøger børn/unge og tilbyder rådgivning til forældre, lærere, pædagoger og behandling - f.eks. legeterapi til børn.\nPsykolog er en beskyttet titel, og det er således kandidater i psykologi (Cand.psych) fra Århus, Aalborg og Københavns universiteter, der må kalde sig psykologer. Universitetsuddannelsen i psykologi giver en bred og grundig indføring i både abstrakte og mere anvendelsesorienterede psykologiske teorier. Formålet er at uddanne de studerende til at kunne forholde sig til teori, statistik og forskning, således at der skabes et grundlag for, at kommende psykologer trænes i at holde sig ajour med faglig viden og forskningsresultater. Efter endt uddannelse, vælger mange psykologer et frivilligt supervisionsbaseret efteruddannelsesforløb, der ender ud i en autorisation. Autoriserede psykologer forpligter sig til at leve op til retningslinjerne for etisk og ordentligt psykologarbejde, som Dansk Psykologforening har formuleret. De fleste psykologer videreuddanner sig karrieren ud, og en del vælger at blive specialister i f.eks. psykoterapi og organisationspsykologi.\nPsykologhjælp i hele landet eller online\nHos GoMentor kan du få psykologhjælp i hele landet, hvad enten det er en autoriseret psykolog, du søger efter, eller blot en god psykolog. Vi har gjort det let at finde den rette psykologhjælp, uanset hvor du bor. Såfremt den, du ønsker at benytte, ikke har klinikadresse i din by, kan du hos mange benytte online samtaleterapi, hvor samtalen foregår online via App eller computer, via GoMentors sikre, stabile og fortrolige videoløsning samt platfom til skriftlige forløb. På den måde kan du få psykologhjælp uafhængigt af geografi. Psykologer der arbejder med online coaching kan ligeledes bookes via GoMentor.\nHar du en sundhedsforsikring, enten privat eller via din arbejdsgiver, kan du eventuelt undersøge, om du kan booke en psykolog på GoMentor betalt af sundhedsforsikringen. Alle kan få brug for psykologhjælp i løbet af sit liv, hvad enten det er for at bearbejde et bestemt problem eller som sparring til livets mange udfordringer, tanker og indtryk. Har du brug for hjælp til at finde den rette psykologhjælp, kan du kontakte GoMentor Support på mail, telefon eller via live-chat.\nSelvom psykologer bliver uddannet i landets tre største byer, er der psykologer at finde i hele Danmark. Du kan, via deres profiler på GoMentor, kontakte dem enten telefonisk, via en besked eller booke en tid direkte i deres kalender.\nFind her en psykolog eller terapeut nær dig:\nEn af fordelene ved at benytte GoMentor er, at du kan danne dig et godt indtryk af den pågældende mentor, inden du henvender dig, og ikke mindst se og sammenligne deres priser. Det gør processen, med at finde den rette psykolog i Danmark, væsentligt mere gennemskuelig.\nSåfremt du ikke modtager et svar, sørger vi desuden for at følge op og sikre, at du hurtigt får svar fra den pågældende psykolog eller et tilbud om at få hjælp fra en anden mentor. Du kan også sagtens booke en psykolog i Danmark via GoMentor, hvis du sidder i udlandet. Flere af vores psykologer og andre mentorer tilbyder online samtaleterapi, hvilket gør samtalen uafhængig af geografiske afstande.\nSe listen med psykologer med kort ventetid\nSe listen med alle psykologer, terapeuter og coaches med kort ventetid\nSe alle psykologer hos GoMentor nedenfor eller søg mere specifikt under 'Find hjælp i nærheden'.


LCHQ - Fristende sunde retter til din slankekur | Min-Mave.dk\n> LCHQ – Fristende sunde retter til din slankekur\nLCHQ – Fristende sunde retter til din slankekur\nDer var engang, hvor pasta, kartofler, ris og brød, var det lidt kedelige på tallerkenen, som man skulle spise, hvis man skulle ernære sig selv i overensstemmelse med den madpyramide, der hang på skolen, i børnehaven, hos lægen og alle mulige andre steder, hvor man færdedes.\nSådan er det ikke længere. I dag er pasta, brød og de andre kulhydratholdige fødevarer noget, man forkæler sig med en sjælden gang imellem, med frygt for glutenallergi og med overhængende risiko for at tage på i vægt.\nLCHQ hedder det nye princip og det står for Low Carb High Quality, og handler om at spise farverige grøntsager, friske fisk, lækre bøffer og sprøde nødder.\nDet er en drøm af en diæt og bogen LCHQ – gør det nemt at spise sundt, skrevet af Fredrik Paulún & Karolina Paulún, lover tilmed at du kan tabe dig og blive sund af at spise den.\nDerfor er det heller ikke underligt at forfatterparret har solgt over 1.000.000 bøger.\nMorgenmad, frokost, aftensmad og desserter\nKnasende müsli fyldt med nødder til morgenmad og smoothies, fristende supper og salater til frokost, sprød kylling eller smørblød laks til aftensmad efterfulgt af kokos pannacotta med citrongræs og lime til dessert.\nHvis jeg kan tabe mig, imens jeg spiser sådan, så bliver det en fest.\nFredrik Paulún og Karolina Paulún er et svensk ægtepar, som har været med til at udbrede kendskabet til LCHQ og glykæmisk indeks i Sverige igennem de sidste 20 år.\nDe har begge uddannelser inden for ernæring og sundhed og arbejder på deres eget ernæringscenter. Derudover er de almindeligt kendt fra TV i Sverige, hvor de ofte agerer som eksperter i diverse programmer.\nLCHQ er sund mad, der kan serveres for hele familien, uden at nogen brokker sig – heller ikke selvom din mand skulle være sovs og kartofler typen.\nDet er faktisk også nærmere en sund livsstil end en slankekur, og hele familien kan få sundhedsmæssige bonuseffekter af at spise de gode, sunde og naturlige råvarer.\nLCHQ – Gør det nemt at spise sundt er skrevet af Fredrik Paulún og Karolina Paulún og udgivet på Lindhardt og Ringhof. Den er 128 sider lang og koster 184 kr. på Saxo.\nKogebogen Grillbar minder mig om barndommens sommer


kr. 1.524Prisen inkluderer\nUni-Lock Tilters tilbyder 180 grader justerbar positionering\nDobbeltbårne stivere forhindrer wobble og uønskede lyde\nUltraGrip vingevinger og vingebolter giver hurtige og nemme justeringer\nBred stativbase og store gummifødder øger stabiliteten og holdbarheden\nPearl TC-930 Boom Cymbal Stand with Tom Holder Oversigt\nHold dine cymbaler og trommer stabile ved at tilføje Pearl TC-930 Boom Cymbal Stand med Tom-tom Holder til din opsætning. Med Uni-Lock-tiltræk giver denne stativ 180 graders justerbar positionering, så du kan placere dine trommer og cymbaler, uanset hvor du ønsker optimal legeevne. Denne stativ er udstyret med dobbeltbårne stivere på stativet, hvilket forhindrer wobble og uønskede lyde og ergonomiske UltraGrip vingemøtrikker og wingbolts for nem at justere.\nDenne Tom-tom / cymbal stativ har en bred stativbod og er udstyret med store gummifødder, som begge øger stabiliteten og holdbarheden af stativet.\nProdukt Ref: 57222\nSikker monterer en Tom-tom og en cymbal til dit sæt\nUni-lock Tilter giver mulighed for nem positionering\nDobbeltstivere stativstænger sikrer stabilitet\nNo-rattle rør skærer ud uønskede lyde\nUltraGrip vingevinger og vingebolt giver nem indstilling\nGlidende fødder for ekstra stabilitet\nKlik her for at købe Pearl TC-930 Boom Cymbal Stand with Tom Holder og dit valgte tilbehør


SkyVac Rengøringsmaskiner til tagrender og tilbehør\n+45 28581985 damscleaner@gmail.com\nIntern Vacuuming Systems\nVelkommen til SkyVac\nMed over 40 års erfaring inden for rengøringsudstyr på højt niveau er Spinaclean kendt som en af de mest innovative virksomheder inden for den internationale rengøringsindustri.\nI 2003 udviklede Spinaclean mærket SkyVac – et banebrydende produkt, der gør rengøringen på et højt niveau sikkert, effektivt og økonomisk. Disse skræddersyede og specielt modificerede systemer er markedsførende produkter designet til indendørs, udendørs og industriel brug,\nFast etableret i over 35 lande, har det nu også succesfuldt udviklet sig til et internt højrensningssystem.\nFor at finde ud af mere om vores sortiment af produkter, læs mere nedenfor …\nKontakt SkyVac Danmark\nContact from SkyVac Denmark\nSKYVAC EKSTERNE RENGØRINGSYSTEMER\nVores specifikt modificerede, tidseffektive rydningsrensningssystemer på højt niveau er specielt udviklet til udendørs robust arbejde. Dette erstatter kravet om dyre, ufleksible og ofte uønskede tidskrævende lift bil og stilladser.\nVi har en række eksterne SkyVac systemer egnet til industriel, kommerciel og indendørs brug.\nKomplet mobil tagrender støvsuger: 155 ”vandløft\nFri fra el- og kabler\nUnikt indbygget kraftværk genererer stor sugekraft\nBlokeringsfri vortex side indgang\nEkstremt kraftig blæsefunktion til rengøring\nDrevet af verdensomspændende Honda-motor\nSKYVAC INTERN VACUUMING SYSTEMS\nSkyVac med en tilføjelse af værktøjsborstene viser sin fleksibilitet ved at fordoble sig som et internt højrensningssystem. Disse nemme at vedligeholde systemer har en unik luftstrøm til hurtig støvudsugning, der passer til en række kommercielle miljøer.\nVores sortiment af indendørs højtrykssugningssystemer er velegnede til industriel, kommerciel og indendørs. Vi har også tilføjet batteridrevne systemer til ægte portabilitet.\nATEX er en forkortelse for “Atmosfærer Explosables”\nEksplosive atmosfærer kan indeholde brandfarlige gasser, tåge, dampe eller brændbart støv. Hvis der er en tilstrækkelig koncentration af disse stoffer, blandet med luft, kan en antændelseskilde forårsage en eksplosion. SkyVac ATEX-systemet fjerner antændelseskilden.\nI 2013 udviklede og markedsførte vi det allerførste ATEX højvidde system. Siden da har vi slået ind på designet for at skabe det letteste og mest alsidige system i verden.\nCarbon fiber er et avanceret ultra letvægts og ekstremt stærkt materiale, der oftest findes i luftfart og dyre superbiler. Ligesom alle avancerede teknologier finder den sig i flere og flere applikationer.\nSkyVac udnytter de letteste, mest håndterbare kulfiberpoler og er kun 186 gram pr. Meter.\nCarbon Fiber Poles, kun 186 gram per meter\nOp til 40ft rækkevidde\nEkstremt Tøff & Stærk\nSKYCAM™ TRÅDLØS KAMERASYSTEM\nVores system til overvågning af røreværk er specifikt designet til at arbejde udendørs i barske omgivelser.\nBåde skærm og kamera har indbygget genopladeligt batteri.\nDrop beskyttende beskyttelsesjakke\nUnik zoom facilitet\nNight vision facilitet\nAlle vores SkyVac-systemer leveres, klar til at gå med en række værktøjer og tilbehør. Vi tilbyder også et komplet udvalg af specialværktøj og reservedele – alle tilgængelige til køb online.


Afskaffelse af forældrekøb i virksomhedsordningen | Roesgaard & Partners\nHjem » Nyheder » Afskaffelse af forældrekøb i virksomhedsordningen\nFra 1. januar 2021 kan virksomhedsordningen ikke anvendes ved udlejning af boliger til nærtstående. Ud over en skærpet beskatning af den løbende drift, skal ejendommen udtages af ordningen. Dette kan medføre en væsentlig beskatning, hvis der er større opsparede overskud. Derfor bør dette planlægges i god tid.\nForældrekøb i fremtiden\nForældre kan fortsat købe en lejlighed og udleje den til deres børn, selvom de ikke kan anvende virksomhedsordningen. Der vil fortsat være fradrag for ejendomsskatter og fællesudgifter, inden overskuddet kommer til beskatning. Tilsvarende vil der ikke skulle betales ejendomsværdiskat. Når virksomhedsordningen ikke kan anvendes, vil overskuddet før renter blive beskattet som personlig indkomst med op til 56%. Renteudgifter vil derimod kun kunne fratrækkes i kapitalindkomsten. Sidstnævnte medfører typisk en fradragsværdi på mellem 25–34 %, hvor de tidligere fragik i overskuddet.\nHvordan udtages ejendommene af virksomhedsordningen?\nHvis der ikke er et større opsparet overskud i virksomhedsordningen, kan det være en løsning at fravælge virksomhedsskatteordningen, i forbindelse med at selvangivelsen udfyldes.\nEr udlejningsejendommen en del af en samlet virksomhedsskatteordning, kan der være større opsparede overskud, f.eks. hvor der er investeret overskydende likviditet fra en anden personlig virksomhed. Her vil der ofte være foretaget større udbetalinger/afdrag på gælden, hvorved der kan være betydelige friværdier i udlejningsejendommen. Dette kan være et problem, når udtrækningen af ejendommen i udgangspunktet er en hævning, og overdragelse af gælden er et indskud, der ikke kan modregnes. Udtagningen af ejendommen kan herved blive beskattet som hævning af opsparet overskud.\nFor at undgå at blive beskattet af hævningen kan det blive nødvendigt at foretage en privatlåneoptagelse. Provenuet fra det private lån indskydes i virksomhedsordningen på en mellemregning, hvorefter det bruges til at indfri den eksisterende prioritetsgæld. Dernæst udtages ejendommen af virksomhedsordningen, og hævningen nedbringes med mellemregningen.\nDette kræver en del planlægning, og processen er ikke uden omkostninger.\nAlternativer til udtagning af ejendommen\nDen simple løsning er, at udlejningen til nærtstående indstilles, og de nærtstående lejere fraflytter. Om dette i fremtiden vil medføre en ny form for ”forældrebytte”, hvor der foretages krydsudlejning, kan nok ikke helt afvises, men SKAT vil være meget opmærksom på, om formalia overholdes.\nEn alternativ løsning kunne være at overdrage ejendommen til næste generation, hvilket i dag er muligt til 85% af ejendomsværdien. Næste generation skal dog være opmærksom på, at dette er en mulighed, og ikke et retskrav. En del forældre har bundet en større del af deres pensionsopsparing i forældrekøb og vil derfor ikke have muligheden for at overdrage til den lave værdi. Har den ældre generation mulighederne, kan overdragelsen suppleres med en årlig gave fra forældre.\nAt forældre ikke kan bruge virksomhedsordningen, når de lejer ud til deres børn på markedsvilkår, er vel en del af den politiske proces, hvorimod det er svært at se det rimelige i, at lovindgrebet kan medføre en væsentlig beskatning, når ejendommen skal udtages af virksomhedsordningen.\nMobil 21 69 08 21


Variable - LibreOffice Help\nVariabelfelter lader dig tilføje dynamisk indhold til dit dokument. For eksempel kan du bruge en variabel til at nulstille sidenummereringen med.\nDefiner variabel Definerer en variabel og dens værdi. Du kan ændre værdien af en variabel ved at klikke foran variabelfeltet, og derefter vælge Rediger - Felt.\nVis variabel Indsætter den aktuelle værdi af variablen, som du klikker i Udvalgslisten.\nDDE-felt Indsætter et DDE-link i dokumentet, som du kan opdatere, så ofte som du vil, gennem det tildelte navn.\nIndsæt formel Indsætter et fast tal eller resultatet af en formel.\nIndtastningsfelt Indsætter en ny værdi for en variabel eller et brugerdefineret felt.\nVariablene er vist i feltet Udvalg. Når du klikker knappen Indsæt, vil dialogen Indtastningsfelt fremkomme, hvor du kan indtaste den nye værdi eller yderligere tekst som en bemærkning.\nSekvensnummerering Indsætter automatisk nummerering for tabeller, grafik eller tekstrammer.\nDefiner sidevariabel Indsætter et referencepunkt i dokumentet, hvorefter sideantallet genstarter. Marker "aktiveret" for at aktivere referencepunktet, og "deaktiver" for at deaktiver det. Du kan også indtaste en forskydning for at starte sidetallet ved et andet tal.\nVis sidevariabel Viser sideantallet fra referencepunktet "Definer sidevariabel" i dette felt.\nBrugerdefineret felt Indsætter en brugerdefineret global variabel. Du kan bruge brugerfeltet til at definere en variabel for en betingelsessætning. Når du ændrer et brugerdefineret felt, vil alle forekomster af variablen i dokumentet blive opdateret.\nFor brugerdefinerede felter, klik det format, som du vil bruge i listen Formater, eller klik "Yderligere formater" for at definere et brugerdefineret format.\nOpremser de tilgængelige felter for felttypen, der er valgt i Type. For at indsætte et felt, klik på feltet, og klik så på Indsæt.\nFor hurtigt at indsætte et felt fra listen, hold Ctrl nede og dobbeltklik i feltet.\nI et HTML-dokument er to ekstra felter tilgængelige for felttypen:"Definer variabel": HTML_ON og HTML_OFF. Teksten, som du indtaster i feltet Værdi, bliver konverteret til et åbnende HTML -mærke (<Værdi>) eller til et lukkende HTML (</Værdi>) mærke når filen er gemt som et HTML-dokument, afhængigt af indstillingen som du vælger.\nHvis du dobbeltklikker på et element, mens du holder Ctrl-tasten nede, eller vælger den ønskede variabel og trykker på mellemrumstasten, vil det straks blive indsat i dit dokument.\nDenne indstilling er kun tilgængelig, hvis felttypen "Indsæt formel" er valgt.\nRetrieved from "https://help.libreoffice.org/index.php?title=Writer/Variables/da&oldid=1572565"\nThis page was last edited 07:45:25, 2016-06-20 by LibreOffice Help user .


Er du i tvivl om, hvor du skal bo på Gran Canaria? Den kanariske ø har byer for enhver smag, lige fra de meget livlige med masser af mennesker, til mere rolige, autentiske med lækre strande. Her får du tips til de bedste badebyer på Gran Canaria og hjælp til at finde en billig rejse.\nEr du i tvivl om, hvor du skal bo på Gran Canaria?\nGran Canaria er størrelsesmæssigt en mellemting mellem Sjælland og Fyn og den mest populære af de baleariske øer. Jeg har besøgt øen fem gange og kørt øen rundt hver gang. Jeg har derfor et særdeles godt kendskab til de forskellige badebyer på Gran Canaria.\nDu kan læse hele artiklen, eller du kan hoppe direkte til en af de badebyer på Gran Canaria, som tiltaler dig mest.\nGran Canarias livlige hovedstad – Kombinér storby og strand\nPuerto Rico – den mest solsikre by for hele familiens aktive vandhunde\nPlaya del Inglés – liv og glade dage døgnet rundt\nCosta Meloneras – sofistikeret feriested\nSan Agustin – frodig og pæn badeby\nPuerto de Mogán – Gran Canarias lille Venedig\nArguineguín – lokal stemning og gode strande\nPlaya de Amadores – som revet ud af et postkort\nTaurito – familievenlig med eget vandland\nPlaya del Cura – harmonisk og solrig\nBlev din foretrukne by på Gran Canaria ikke nævnt? Eller er du stadig i tvivl om, hvor du skal bo på Gran Canaria?\nI Travelmarkets søgemaskiner med afbudsrejser, charterrejser og ferier med All Inclusive kan du sammenligne priser på rejser til Gran Canaria, og du kan sagtens være heldig at finde flere byer på Gran Canaria.\nDu kan også vælge at selv at arrangere din rejse. På Travelmarkets hjemmeside kan du også sammenligne priser på hoteller og flybilletter til Gran Canaria.\nFå mere inspiration til, hvad du skal opleve og hvor du skal bo på Gran Canaria\nBo lidt længere inde på øen med mere autentisk atmosfære\nDe bedste seværdigheder på Gran Canaria\nMine tre bedste oplevelser på Gran Canaria\nMad og restauranter på Gran Canaria\nDet vil jeg gerne opleve på Gran Canaria næste gang, og her vil jeg gerne bo\nHvor ligger Gran Canaria, og hvor varmt er der på Gran Canaria?\nGran Canaria er med sine 1532 km2 den tredje største af De Kanariske Øer, som ligger i Atlanterhavet, Nordvest for Afrika. Klimaet er mildt året rundt, og du kan forvente 20-25 grader i vintermånederne og 25-30 grader i sommermånederne. Vandtemperaturerne er varme nok til, at du kan tage på badeferie på Gran Canaria hele året.\nVil du ikke kun besøge badebyer på Gran Canaria, men også have en dosis kultur, så skal du vælge Gran Canarias hovedstad, Las Palmas. Las Palmas har masser af parker, skønne museer samt gode shopping- og spisemuligheder.\nLas Palmas’ strande\nDen populære bystrand, Las Canteras, er velegnet til hele familien. Playa del Confital er en strand med mere rå og usleben natur og en kendt surferstrand.\nLas Palmas passer bedst til:\nKombineret kultur- og strandferie med gode shopping- og spisemuligheder.\nBillige charterrejser til Las Palmas fx Las Canteras\n(Er der ingen tilbud? Så er der desværre ingen tilbud i søgemaskinen de næste tre måneder)\nIngen tilbud, eller vil du se flere alternativer? I Travelmarkets chartersøgemaskine finder du din charterferie til Playa de las Canteras og andre charterrejser til Las Palmas.\n2. Puerto Rico – den mest solsikre by for hele familiens aktive vandhunde\nDen tidligere fiskerlandsby, Puerto Rico, ligger på den sydvestlige kyst og er den mest solsikre by på øen, fordi den ligger tæt på Afrikas kyst. Af alle badebyer på Gran Canaria er Puerto Rico den mest foretrukne blandt familier.\nStranden har stille vand og gyldent, fint sand og strandpromenaden masser af restauranter. Og er her et enormt udbud af vandsportsaktiviteter.\nPuerto Rico passer bedst til:\nAktiv ferie for familier med strand og mange aktiviteter indenfor rækkevidde.\nBillige charterrejser til Puerto Rico\nIngen tilbud, eller vil du se flere alternativer? Find din charterferie til Puerto Rico i Travelmarkets chartersøgemaskine.\n3. Playa del Inglés – liv og glade dage døgnet rundt\nDen tidligere fiskerby Playa del Inglés er nu en populær badeby på Gran Canaria. Byen sover aldrig, og her er al den underholdning, du kan ønske dig. Playa del Inglés har hele fem shoppingcentre, et utal af restauranter, barer og diskoteker.\nPå stranden ved Playa del Inglés finder du et utal af muligheder for sportsaktiviteter for alle aldre, herunder strandfodbold og volleyball. Læs mere under Maspalomas her nedenfor.\nPlay del Inglés passer bedst til:\nSingler og par, der vil dase på stranden om dagen, suppleret med shopping og forlystelsesparker, og danse til den lyse morgen samt familier, der gerne vil have en livlig ferie.\nBillige charterrejser til Play del Inglés\nIngen tilbud, eller vil du se flere alternativer? Find din charterferie til Playa del Ingles i Travelmarkets chartersøgemaskine.\nMaspalomas ligger klos op ad Playa del Inglés, som du kan gå til langs den gode sandstrand, men er et langt mere roligt sted på Gran Canarias smukke sydkyst. Du kan også hoppe op af liggestolen og nyde aktiviteter som et tivoli, vandland og golf. Du skal naturligvis også gå tur i ørkenklitterne, hvor du også kan ride på kameler. Læs mere om klitterne under afsnittet med seværdigheder.\nStrandområdet Playa del Ingles og Playa de Maspalomas udgør Gran Canarias største og mest populære strandområde. Her finder du seks kilometer uafbrudt hvid sandstrand, som er er opdelt i fire områder: to områder for nudister, en for familier og en for homoseksuelle. Her er masser af liv og alt, hvad du kan ønske dig af faciliteter. Nogle mener, at Maspalomas er den smukkeste af strand på øen, men det er selvfølgelig en smagssag.\nMaspalomas passer bedst til:\nSingler, par og familier, der gerne vil holde ferie i fred og ro og omgive sig med imponerende natur.\nBillige charterrejser til Maspalomas\nLas MelonerasCaybeach MelonerasSpanien (7 nætter)Lejlighed med balkon el. terrasse (1 soveværelse)\nLas MelonerasCay Beach MelonerasSpanien (7 nætter)Standard\nIngen tilbud, eller vil du se flere alternativer? Find din charterferie til Maspalomas i Travelmarkets chartersøgemaskine.\n5. Costa Meloneras – sofistikeret feriested\nGourmetrestauranter, hippe cafeer, designerbutikker og juvelerer flokkes i stilfulde omgivelser byen Meloneras, med sit historiske fyrtårn som pejlemærke. Stranden er lige så lokkende og lækker, og de lokale søger også hertil. Om aftenen og natten kan du sippe vin og cocktails på en af de mange eksklusive barer og natklubber eller byens kasino.\nCosta Meloneras’ strand\nStranden ved Costa Meloneras er perfekt til både børnefamilier og par, som vil slappe af. Havet er roligt og perfekt til en svømmetur. Sandet er gyldent og blødt under dine fødder.\nCosta Meloneras passer bedst til:\nBillige charterrejser til Costa Meloneras\nIngen tilbud, eller vil du se flere alternativer? Find din charterferie til Costa Meloneras i Travelmarkets chartersøgemaskine.\n6. San Agustin – frodig og pæn badeby på Gran Canaria\nSan Augustin er Gran Canarias ældste ferieby, men langt fra den største. Den er også øens mest frodige badeby og omgivet af bl.a. palmer og hibiscus. Om dagen er her fredeligt, men byen bliver mere livlig om natten, især i weekenden.\nSan Agustins mørke sandstrand ligger i læ og er et godt sted at snorkle og dykke.\nSan Agustin passer bedst til:\nDig, der gerne vil have en fredelig ferie med mulighed for at feste en enkelt aften.\nBillige charterrejser til San Agustin\nSan AgustinGloria Palace San Agustin Thalasso & HotelSpanien (7 nætter)Værelse (havudsigt) med balkon el. terrasse\nSan AgustinGloria Palace San Agustin Thalasso & HotelSpanien (7 nætter)Dobbeltværelse med balkon/terrasse og havudsigt\nIngen tilbud, eller vil du se flere alternativer? Find din charterferie til San Agustin i Travelmarkets chartersøgemaskine.\n7. Puerto de Mogán – Gran Canarias lille Venedig\nDen maleriske fiskerby, Puerto de Mogán er kendt for sine smukke kanaler, hvidkalkede huse og mange blomster. Her er stille og flere ældre feriegæster end unge. Her er masser af gode restauranter, et madmarked og barer med jazz- og klavermusik, og vil du på udflugt, så er du tæt på den smukke by og San Bartolome de Tirajana.\nlille, fin og indbydende\nrelativt lavvandet og børnevenlig\nbeskyttet af en mole, så bølgerne bliver sjældent særligt høje\nTæt på restauranterne og barerne langs strandpromenaden\nLeder du efter en strand med mere liv og aktivitet? Så kommer du nemt til de populære og aktivitetsrige strande i Taurito, Amadores og Puerto Rico.\nPuerto de Mogán passer bedst til:\nVoksen- og familieferie i afslappede, idylliske omgivelser.\nBillige charterrejser til Puerto de Mogán\nPuerto de MoganApartamentos Puerto de Mogan THe Home CollectionSpanien (7 nætter)Lejlighed (1 soveværelse)\nIngen tilbud, eller vil du se flere alternativer? Find din charterferie til Puerto de Mogán i Travelmarkets chartersøgemaskine.\n8. Arguineguín – lokal stemning og gode strande på Gran Canaria\nI Arguineguín bor langt flere lokale end i andre badebyer på Gran Canaria, og det gør byen mere autentisk. Der er stadig fiskeri i den gamle fiskerby. Og her er et ugentligt marked med frugt, grønt og tøj og gode restauranter.\nArguineguín har flere gode strande.\nArguineguín passer bedst til:\nDig, der vil helt ned i tempo og nyde lokallivet på øen.\nBillige charterrejser til Arguineguín\nArguineguinServatur Green Beach AparthotelSpanien (7 nætter)Lejlighed\nArguineguinServatur Green BeachSpanien (7 nætter)2-værelses lejlighed med havudsigt\nIngen tilbud, eller vil du se flere alternativer? Find din charterferie til Arguineguín i Travelmarkets chartersøgemaskine.\n9. Playa de Amadores – som revet ud af et postkort\nTurkisblåt vand og hvidt sand i halvmåneform. Playa de Amadores er i den grad Instagram-værdig og perfekt til en drømmeferie.\nStranden ved Playa de Amadores hører til en af Gran Canarias bedste, og den ligger godt beskyttet af bugten. Man må hverken spille bold eller musik, så Playa de Amadores er perfekt til børnefamilier. Ungerne kan lege trygt og sikkert på stranden, og her er gode faciliteter og spisesteder.\nPlaya de Amadores passer bedst til:\nBørnefamilier og andre, der vil have en fredelig ferie i de smukkeste omgivelser.\nBillige charterrejser til Playa de Amadores\nAmadoresHoliday Club Vista AmadoresSpanien (7 nætter)Lejlighed\nIngen tilbud, eller vil du se flere alternativer? Find din charterferie til Playa de los Amadores i Travelmarkets chartersøgemaskine.\nHvidkalkede huse med farvede sprosser og smalle gader, omgivet af et væld af bananplanter, appelsin- og citrontræer har gennem tiden lokket adskillige kunstnere til den lille søvnige by, Agaete. Her har de slået sig ned, arbejdet og åbnet kunstgallerier. Ud over at se på kunst og de smukke omgivelser kan du også nyde koncerter på de lokale barer.\nDe fleste strande ved Agaete er stenstrande, Fx Salinas, hvor du bader i havbassiner med roligt vand og fin snorkling.\nAgaete passer bedst til:\nSingler og par i alle aldre, der søger pittoreske omgivelser og kunstoplevelser.\nBillige charterrejser til Agaete\nAgaeteHotel Rural Finca Las LonguerasSpanien (7 nætter)Dobbeltværelse\nIngen tilbud, eller vil du se flere alternativer? Find din charterferie til Agaete i Travelmarkets chartersøgemaskine.\nBahia Feliz ligger blot syv kilometer fra Playa del Inglés og er en af de moderne badebyer på Gran Canaria, hvor du kan få en rolig ferie. Badebyen indbyder nemlig ikke til natteliv. Samtidig er du tæt på seværdigheder som westernbyen Sioux.\nVed Bahia Feliz er der stenstrand, og vandet bliver hurtigt dybt, så stranden er ikke børnevenlig. Vinden gør til gengæld stranden velegnet til windsurfing,\nBahia Feliz passer bedst til:\nVoksenferie med ro og mulighed for at besøge seværdigheder på Gran Canaria.\nBillige charterrejser til Bahia Feliz\nIngen tilbud, eller vil du se flere alternativer? Find din charterferie til Bahia Feliz i Travelmarkets chartersøgemaskine.\n12. Taurito – familievenlig med eget vandland\nTaurito er rolig og uden natteliv; men dog med et godt udvalg af restauranter. Badebyen ligger i en dal med en god lavastrand og et råt bjerglandskab som bagtæppe. Vil du på udflugt, kan du tage på bådture i det nærliggende Puerto Rico.\nVed Taurito finder du som nævnt en god lavastrand. Og her er et pænt udvalg af vandsportsaktiviteter. Derudover har Taurito et stort badeland, hvor man kan boltre sig i vandrutsjebaner og andre aktiviteter.\nTaurito passer bedst til:\nBillige charterrejser til Taurito\nTauritoApartments Cordial Magec TauritoSpanien (7 nætter)Lejlighed (1 soveværelse)\nIngen tilbud, eller vil du se flere alternativer? Find din charterferie til Taurito i Travelmarkets chartersøgemaskine.\n13. Playa del Cura – harmonisk og solrig\nPå sydkysten finder du den lille ferieby, Playa del Cura, hvor der er solgaranti og en afslappet atmosfære. Spise- og shoppingmulighederne er samlet i byens lille center, og her er kun få barer og derfor garanti for god nattesøvn.\nStranden er lille, og der kan være bølger.\nPlaya del Cura passer bedst til:\nSingler, par og familier, der ikke har behov for masser af oplevelser på Gran Canaria.\nBillige charterrejser til Playa del Cura\nIngen tilbud, eller vil du se flere alternativer? Find din charterferie til Playa del Cura i Travelmarkets chartersøgemaskine.\nHvis du har mod på selv at arrrangere din rejse, kan det anbefales at tjekke Travelmarkets søgemaskine med afbudsrejser. Her kan du i perioder finde virkeligt billige rejser med fly.\nI Travelmarkets hotelsøgemaskine kan du tjekke prisniveauet i den periode, hvor du vil rejse og sammenligne priser på hoteller i Playa del Cura.\n2 byer med mere autentisk atmosfære\nVil du hellere bo lidt længere inde på øen med mere autentisk atmosfære? Så får du her et par tips til mere autentiske byer på Gran Canaria.\nTelde er Gran Canarias næststørste by og en historisk oplevelse. Her kan du gå i de brostensbelagte gader, nyde smukke, pastelfarvede koloniale huse med træbalkoner, besøge smukke kirker med fine altertavler og slappe af under skyggefulde træer på hyggelige pladser.\nTelde passer bedst til:\nVoksenferie, hvor der skal stå historie og kultur på programmet.\nBillige rejser til Telde\nIngen tilbud, eller vil du se flere alternativer? Find din rejse til Telde i Travelmarkets chartersøgemaskine.\n2. Tejeda – landsbyen med smukke bjerge og natur\nTejeda er omgivet af smukke bjerge og natur, og her kan du besøge museer, vandre og nyde udsigter, bl.a. ved Gran Canarias symbol, Nublo-klippen. I byen er der dagligt marked, hvor du kan købe typiske søde sager med mandler, som marcipan og lokalt kunsthåndværk i sten, messing og flet.\nTejeda passer bedst til:\nVoksenferie for kultur- og naturinteresserede.\nBillige rejser til Tejeda\nIngen tilbud, eller vil du se flere alternativer? Find din rejse til Tejeda i Travelmarkets chartersøgemaskine.\n1. Kom tæt på hulemalerierne\nI Gáldar ligger museet Cueva Pintada og den arkæologiske park, som er en af de mest interessante seværdigheder på Gran Canaria. Her kan du komme på rejse til det forhistoriske Gran Canaria. Højdepunktet er selve hulen, hvor der åbenbarer sig smukke, geometriske mønstre på hulevæggen. Her er også en boplads med rekonstruerede præ-spanske huse og arkæologiske fund, som indfører dig i, hvordan de lokale levede livet, før øen blev erobret. Børn kan deltage i forskellige værksteder.\n2. Maspalomas ørkenlignende klitter\nMidt i det mest turistede område på Gran Canaria ligger de postkortlignende sandklitter Las Dunas de Maspalomas, som hører til de største seværdigheder på Gran Canaria. Området ligger i et naturreservat, og at gå tur i det finkornede sand giver associationer til Sahara-ørkenen. Samtidig er det god motion. Her er også en populær strand, en palmelund og økologisk park. Tjek området ved informationscentret og udsigtspunktet ved Hotel Riu Palace.\n3. Aguadulce Strand\nVil du nyde strandlivet lidt væk fra de store turisthorder, så skal du putte Aguadulce, som ligger på Gran Canarias Østkyst, på din liste over seværdigheder på Gran Canaria. Naturlagunen er et lille paradis, der er beskyttet mod vind og bølger, med turkisblåt vand og skønt, finkornet, vulkansk sand. Du kan også snorkle ved stranden, der er en af øens smukkeste.\nJeg er vild med kunstmuseerne i Las Palmas. Min favorit er La Regenta, som ligger i en smuk bygning, der engang husede en tobaksfabrik. Her er både billedkunst, design, installationskunst og skulpturer i skiftende udstillinger, som både overrasker og forundrer.\nFarvestrålende fiskerbåde vugger i havnen, omgivet af klippevægge og hvidkalkede huse med blå skodder. Puerto de las Nieves har alt, hvad jeg elsker. Hyggelige gader, lokal charme og havet. Jeg bliver glad dybt ind i sjælen der.\n3. Udsigtspunktet El Balcón\nDen største WOW-effekt, jeg har fået på Gran Canaria, var da jeg stod på udsigtspunktet ”Mirador del Balcón”, som bogstaveligt er en balkon, der hænger ud fra lavaklipperne ved Andén Verde på Gran Canarias vestside. Her er storslået udsigt og natur, og man kan bl.a. nyde de taggede klipper, der kaldes ”dragehalen”, fordi de har form som et mytologisk uhyre.\nDet vil jeg gerne opleve på Gran Canaria næste gang\n1. Bo i bjerglandsbyen Firgas\nDen lille landsby, Firgas ligger i bjergene, ca. en times kørsel fra Las Palmas og er også kendt som ”Villa de Agua” (vandlandsbyen) på grund af sit naturlige mineralvand. Fra byens centrale torv er der smuk udsigt over øen, Atlanterhavet og de nærliggende øer på klare dage. Her vil jeg stå og nyde udsigten på tidlige morgener.\nEr du heldig, kan du finde pakkerejser til Firgas i Travelmarkets søgemaskine med charter- og pakkerejser:\nFind din charterferie til Firgas i Travelmarkets chartersøgemaskine.\n2. Besøge Gran Canarias bedste ostefabrik\nJeg elsker ost, så jeg vil gerne besøge den lille ostefabrik Cortijo de Caideros, der er kendt for at fremstille blomsterosten ”El Queso Flor de Guía”, som blev udråbt som Gran Canarias bedste ost i 2018.\nGran Canaria er rig på lokale råvarer som fisk- og skaldyr, frugt og grøntsager.\nBerømte er fx de kanariske, rynkede og salte kartofler med skræl, ”papas arrugadas”, med ”mojos” (røde, grønne og orange dips).\nDe lokale bananer (platanos) er verdens bedste, så dem skal du smage.\nSpanske klassikere som tapas og paella er også et hit på Gran Canaria. Blandt de mange tapas skal du smage lokal chorizo, blæksprutter og lokale oste.\nPrøv fiskesuppen ”caldo de pescado” og grillede, friske sardiner, som er en sand delikatesse.\nSmag også en af de mange lokale gryderetter med kød.\nDet er omkring 20-30 procent billigere at spise på restaurant på Gran Canaria end det er i Danmark.\nOvervejer du at vælge All Inclusive på Gran Canaria?\nI denne lavprisoversigt kan du finde de billigste rejser med All Inclusive på Gran Canaria.\nSkal du rejse på et bestemt tidspunkt? Søg selv efter en billig ferie med All Inclusive til Gran Canaria i Travelmarkets søgemaskine med All Inclusive-rejser.


Status quo for virksomhedernes adgang til finansiering | FSR - danske revisorer\nForside > Presse og nyheder > Nyheder > Nyheder 2013 > Status quo for virksomhedernes adgang til finansiering\nStatus quo for virksomhedernes adgang til finansiering\nNyhedEfter en række svage stramninger af kreditpolitikken over for virksomhederne i løbet af 2012, har pengeinstitutterne i første kvartal 2013 holdt status quo, viser Nationalbankens udlånsundersøgelse. Samtidig viser et fald i nedskrivninger og tab tegn på stabilisering, men der er fortsat lang vej til en direkte positiv udvikling, vurderer FSR – danske revisorer.\nNationalbankens udlånsundersøgelse for 1. kvartal 2013 tegner et billede af en finansiel sektor, der fortsat kører en forsigtig kreditpolitik over for virksomhederne.\nFor første gang i et år har den finansielle sektor i 1. kvartal 2013 holdt kreditpolitikken næsten uændret over for erhvervskunderne, mens de tre foregående kvartaler løbende bød på svage stramninger.\nSamtidig er andelen af nedskrivninger og tab faldet hos de mellemstore pengeinstitutter i 1. kvartal, mens de store pengeinstitutter ser en svag stigning. Det skal dog ses i forhold til, at de store de foregående kvartaler generelt har oplevet et svagt fald i tab og nedskrivninger.\n”Set over det seneste år er der tegn på, at andelen af tab og nedskrivninger på udlån er ved at stabilisere sig. Når vi samtidig ser en udjævning af stramningerne i kreditpolitikken, kan vi håbe, at det tegner et billede af en finansiel sektor, der har toppet i forhold til at stramme kreditskruen over for virksomhederne,” siger erhvervspolitisk direktør hos FSR – danske revisorer, Tom Vile Jensen og tilføjer:\n”Vi skal dog være opmærksomme på, at de danske virksomheder fortsat står i en vanskelig situation, hvor adgangen til kapital er indskrænket voldsomt. Selv om Nationalbankens undersøgelse viser en negativ kurve, der stabiliserer sig, er der langt til en udvikling i positiv retning. Det kan vi også se i vores surveys blandt revisorerne, hvor knap halvdelen vurderer, at adgangen til kapital blev forværret i 2012.”\nFokus på virksomhedernes vilkår i vækstplan DK\nRegeringen forhandler i disse dage det endelige indhold af Vækstplan DK, der har som mål at skabe vækst og beskæftigelse i den private sektor.\n”Et af hovedelementerne i planen er en sænkelse af selskabsskatten, men vi skal huske, at det kun er virksomheder, som tjener penge, der får glæde af det. Gentagende undersøgelser viser, at adgangen til finansiering er en af hovedbarrierne for vækst. Derfor bør planen også sætte fokus på, at forbedre virksomhedernes adgang til finansiering,” siger Tom Vile Jensen og uddyber:\n”Det er det småt med ordninger, som bredt afhjælper finansieringssituationen i Vækstplan DK. Der er lagt op til at give ekstra midler til EKF (Eksport Kredit Fonden), og de meget omtalte erhvervsobligationer på lang sigt kan gøre en forskel for de større virksomheder. Men de små virksomheder får ikke meget hjælp. Der er derfor fortsat behov tiltag, som fokuserer på de små virksomheder. En vej at gå kan være, at man ser på muligheden for at styrke de ordninger i Vækstfonden, som forbedrer de små virksomheders adgang til finansiering.”\nNationalbankens udlånsundersøgelse – 1. kvartal 2013 (pdf)


Kraftværket fra Gullev | Danske Medier\nKraftværket fra Gullev\nÅrets redaktør 2015, Dorthe Carlsen, blev indstillet af sine seks chefredaktører på Berlingskes seks midtjyske dagblade. Det gav anledning til debat i juryen. Kan medarbejdere indstille chefer? Kan chefer indstille chefer? Men, besluttede juryen enstemmigt: Dorthe Carlsen er ikke til at komme uden om.\nDét er chefredaktørerne helt enige i. En af dem, Lars Norup fra Viborg Stifts Folkeblad, kalder chefen ‘en tornado’. Den slags kan man ikke springe over og sjældent køre uden om:\n– Hun er meget om sig. Når hun kommer ind ad døren, er ingen i tvivl. Hun er alle steder. Også nogle steder hun ikke skulle være.\nJobbet som ansvarshavende og overordnet chef for de seks dagblade og 14 andre titler i Midtjylland kræver, at Dorthe Carlsen, 57, er ‘om sig’. Men når chefen også retter på kameraindstillingen midt under et live-interview til web-TV, fordi hun lige tilfældigvis kommer forbi og synes, at det kan gøres bedre, så kan det godt efterlade interviewer, offer og omgivelser i en tilstand af … forbløffelse.\nHistorien melder ikke noget om, hvorvidt TV-interviewet blev bedre med en ny kameraindstilling. Men som oftest bliver resultaterne bedre, siger Lars Norup:\n– Hun vil have det bedste ud af vores ressourcer – og hun er meget bevidst om, at når man skal flytte en organisation, kan man ikke please alle. Det, som hun mener skal ske, det går hun benhårdt efter. Men vi oplever også, at hun som chef giver 100 procent opbakning til målene – og det er i høj grad hendes fortjeneste, at vores mediehuse i Midtjylland giver kommunerne Danmarks bedste og tætteste dækning. Og hun står på vores side, hvis der opstår centralistiske tendenser. Det er godt gået, når hun nu selv kommer derfra, hvor hun kommer.\nDa Dorthe Carlsen blev journalistisk chef for Midtjyske Medier i 2008, arbejdede hun på BT i København K og boede i Humlebæk. Tidligere i CVet står der chefredaktør på Urban og i samlet 15 år TV-producer og P3-chef i DRs Gyngemosemiljø.\nNu pendler hun mellem Struer, Lemvig, Ringkøbing, Randers, Holstebro, Viborg og Århus med jævnlige afstikkere til København – og bor i Gullev, en landsby tre kilometer syd for Bjerringbro med 103 indbyggere inden for byskiltene. Manden og de fem børn fulgte med.\nDet dokumenterer vel i sig selv en slags gennemslagskraft. Og evnen til at være ‘hurtig på speederen’, som chefens chef, Berlingskes koncernchef Lisbeth Knudsen, udtrykker det:\n– Dorthe Carlsen er et formidabelt kraftværk af energi at arbejde sammen med, når hun har et mål og skal eksekvere en plan. Hun er samtidig meget nærværende og detalje-fokuseret og har en meget stærk passion for jobbet. Det brænder igennem over for andre, som hun med stor energi gerne vil overbevise om den rette vej, og det brænder igennem, når hun møder modstand på vejen. Hun er samtidig et empatisk og socialt menneske, der elsker at skabe noget sammen med andre og at skabe en god stemning med plads til humor omkring sig.\nDorthe Carlsen er ikke uenig. Faktisk var det en selvstændig pointe i både indstillingen og i juryformandens tale, at hun gerne indrømmer, at hun har selvtillid nok til at mene, at hun er værdig til prisen.\n– Men man kan være nok så energisk og målrettet, hvis ikke man har nogen til at fylde rammerne. Hvis jeg ikke havde de seks chefredaktører og medarbejderne og den rummelige familie, så ville jeg ikke kunne gøre meget. Man kan jo kun noget sammen med andre, understreger hun flere gange i telefonen.\nDorthe Carlsen taler varmt og begejstret for det lokale og for ‘det offensive nærvær’.\n– Vores funktion som lokale medier er helt fundamental i det lokale demokrati. Der er altså nogen, der må bide de lokale magthavere i haserne. Vi har en kæmpemæssig opgave – og der er kun de lokale medier til at udføre opgaven. Det kræver, at vi skaber tid og plads til den unikke, lokale journalistik – og det kræver et højt tempo af os, når forandringerne i folks medievaner sker så hurtigt.\nDorthe Carlsen er til hurtig bevægelse. Undtagen lige i sit personlige projekt: at GÅ fra Gullev til Rom ad Europas gamle pilgrimsstier og handelsveje.\nForeløbig har hun vandret etapen fra Gullev til Kongeåen. Om få dage går hun næste etape fra Kongeåen til grænsen. Med 28 til 35 kilometer om dagen tager det nok fire dage.\n– Så lægger jeg en sten. Og når jeg senere på året tager næste etape, så finder jeg stenen og fortsætter vandringen mod Rom. Det er en fantastisk måde at komme igennem landskabet. Man får alle detaljer med.\nHvornår Dorthe Carlsen når Rom ved hun ikke. Det er undtagelsesvis slet ikke planlagt. Men for en gangs skyld går det langsomt.


Stor interesse for Automationsdagen i Odense - EGATEC\nHome Nyheder Stor interesse for Automationsdagen…\nDer var fuldt hus, da Egatec afholdte Automationsdag den 11. marts, hvor deltagerne blev præsenteret for forskellige automationsløsninger og hørte foredrag om hvordan teknologien kommer til at udvikle sig i de kommende år.\nPå Automationsdagen kunne deltagere møde forskellige udstillere fra branchen, der stod klar med en demonstration af deres produkter. Også udstillere melder om stor tilfredshed på dagen.\nArrangementet der blev afholdt på adressen hos Egatec i Odense, havde fokus på fremtidens automatisering og robotteknologi. Dagen bød på fremvisning og demonstration af Egatec´s robotløsninger inden for pakke og palletering, nemlig de velkendte standardiserede maskiner pakkerobotten EGApacker og palleteringsrobotten EGApicker samt Egatec´s netop lancerede produkter – toplukkeren EGAsealer og kasseelevatoren EGAliften – der også kunne ses i drift.\nVed at udvide vores produktsortiment, understøtter det vores strategi om at være totalleverandør af automations- og robotløsninger til end-of-line. Og vi vil gerne styrke denne position yderligere. Det unikke ved vores produkter er, at de alle er udviklet, designet og produceret i Danmark. Vi tilbyder kundetilpassede standard pakke og palleteringsrobotter, med det formål at forbedre konkurrenceevnen og skabe bedre arbejdsmiljøer hos vores kunder.” Ordene kommer fra Mads Nychel, direktør i Egatec.\nDagens oplæg vakte også stor interesse, der blev holdt af Kurt Niels fra Robotcentret, Teknologisk Institut, som fortalte om de muligheder og udfordringer inden for teknologien.\nMads Nychel var meget positiv over det store fremmøde. ”Der har været et godt flow af besøgende hele tiden og vi har fået mulighed til at få en snak med alle. Det var dejligt at se så mange interesserede, ikke mindst i vores automationsløsninger men også interessen for robotteknologi. Det er helt klart vejen frem for mange produktionsvirksomheder. Vi ser frem til at gentage successen igen til næste år, hvor vi planlægger at udvide arrangementet med endnu flere udstillere.”\nMountain Top investerer igen i nye maskiner til produktion af ladudstyr til automobilindustrien. Der er…


En ven for livet? Prøv en kamel. Smuk, stolt og trofast vil den følge dig, hvorhen du ønsker. Kamelfarmeren vil imidlertid gerne bytter alle sine kameler bort. For han bærer sorg. To døde børn har han lagt i graven.\nJeg ved ikke om andre kan - men jeg er blevet det. Ven med en kamel. Jeg elsker at ride på kamel! Sidde højt til vejrs og mærke dyrets vuggende pasgang. Fører kamelen gennem det smukke, frodige og grønne landskab. Have den blå/grønne Nil på venstre side og sukkerrørsmarkerne til højre. Findes paradis - så må det bestemt ligge på vestbredden i Egypten.\nHussein, der villigt låner mig en af sine kameler, kender min passion, men han forstår mig ikke!\nHussein er kamelfarmer. Han har 12 kameler i sin stald. De største og stærkeste arbejder som træk- og lastdyr i det opdyrkede landskab. De mindre og yngre kameler benyttes som ridedyr for turisterne. "Men hvad skal jeg med kameler, når jeg ingen søn har", siger han til mig. Det er hans sorg og ulykke. Som den eneste af de gifte medlemmer af den store Shakarfamilie, har han ingen børn.\nHans kone er det smukkeste medlem af familien. Hun er ung og stilfuld. 2 gange har hun været gravid. 2 gange har hun født en søn. Begge gange er drengene døde ganske kort efter fødslen. Hun bærer adskillige guldarmbånd. De bor i landsbyens største hus. Gennem ægteskabet, har hun fået stor status. Hussein har givet hende alt, hvad han kunne. Hun har ikke kunnet give ham en rask levedygtig søn. Det er deres fælles sorg.\nMen det er de ikke alene om. Flere ægteskaber i landsbyen er barnløse. Måske er der en årsag - men jeg kender den ikke. At de er indgifte i nogle få fælles familier er dog en kendsgerning. Fætter- og kusineægteskaber er hyppige her. Hvis kvinden efter et år ikke er blevet gravid, begynder snakken at gå. Hun bringes til lægeundersøgelse på østbredden. Hussein og de andre barnløse fædre bliver på Vestbredden. Problemet MÅ ligge hos kvinderne. Men skammen ved at være barnløs rammer både mand og kone.\nFørst halvvejs i mændenes liv har de råd til at gifte sig. De er næste alle over 30 år inden de starter et sexliv med en kvinde. Det SKAL resultere i børn!\nEgypten har 70 millioner mennesker. Over 1 1/2 million nye børn kommer til hvert år. Det er alt for mange! Regeringen ønsker fødselshyppigheden sat ned. Højst 4 børn i hver familie.\nDet trøster ikke Hussein.\nHussein vil bytte kameler for en søn. Eller om Allah vil det sådan - en datter!\nDer er 12 kameler Husseins stald\nHussein med to af sine kameler\nHussein er kamelfarmer


LICITATIONEN MENER: Fordomme om knive og dårligt arbejdsmiljø i byggeriet - Licitationen\nLICITATIONEN MENER: Fordomme om knive og dårligt arbejdsmiljø i byggeriet\n3. marts 2020 00:05\nMan skal passe på med at have fordomme. Men, for den "almindelige dansker" vil det trods alt nok være en overraskelse, at to entreprenørvirksomheder er nomineret til Arbejdsmiljøprisen 2020.\nFor nøjagtig som med fordommene om, at finnerne går med kniv og sigøjnerne stjæler, så er et godt arbejdsmiljø i entreprenørvirksomhederne lige så sjældent, som et dansk forår uden regn.\nNu er fordomme jo til for at blive udfordret og sandheden er, at rigtig mange virksomheder i bygge- og anlægsbranche arbejder ihærdigt på at skabe et godt arbejdsmiljø. Det sker ikke med gulerod alene. Der er flere, der svinger pisken over branchen. Men, i det store hele, så har virksomhederne for længst fundet den rette kurs.\nHvorfor klæber opfattelsen af, at branchen har et dårligt arbejdsmiljø så stadig til byggeret, som et stykke tyggegummi under skosålen? Jo, nok mest fordi antallet af arbejdsulykker stadig er højt og fordi en arbejdsulykke i bygge- og anlægsbranchen ofte har ganske alvorlige konsekvenser.\nDet betyder imidlertid ikke, at virksomhederne bare lader stå til. I mange virksomender arbejdes der både målrettet, håndfast og systematisk på at skabe et godt og sikkert arbejdsmiljø for medarbejderne.\nDet er lige netop den indsats der honoreres, når entreprenørvirksomhederne CG Jensen A/S og Einar Kornerup A/S er blevet nomineret til Arbejdsmiljøprisen 2020.\nStort til lykke med det - og tak indsatsen!


Hvordan klarer kameraet i iPhone 11 Pro sig mod Canon 1DX Mark II til 46.000 kroner? Det har en Youtuber sat sig for at finde ud af.\nKameraet i iPhone 11 Pro har fået en gevaldig masse omtale – og det er blevet testet op mod eksempelvis Googles Pixel 4-telefon. Nu har Youtuberen Matti Haapoja sammenlignet billederne fra telefonen med ditto fra det 46.000 kroner dyre Canon 1DX Mark II spejlreflekskamera.\nI videoen ovenfor viser Matti Haapoja fem billeder fra hvert kamera side om side, og afslører derefter hvilket foto, der er taget med hvilket kamera. Der er også en række andre sammenligninger, der viser, hvad kameraet i iPhone 11 Pro er i stand til.\nSom mange seere bemærker i kommentarerne under videoen, er den nemmeste måde at aflure, hvilket kamera der har taget billederne at kigge efter bokeh-effekten. iPhonen har en tendens til at overdrive effekten i forhold til Canon-kameraet. Nogle gange forsvinder effekten også i billedernes hjørner, når iPhone står bag skuddet.\nAlligevel er det bemærkelsesværdigt, hvor gode billeder iPhone 11 Pro – og andre mobiltelefoner – efterhånden kan levere. For bare få år siden ville det overhovedet ikke give mening at lave en sammenligning som denne.\nVi venter stadig spændt på, hvordan DxoMark, der er en af kapaciteterne inden for test af kameraer, vurderer den seneste iPhone.\nCanon 1DX Mark II iPhone 11 Pro


50 first dates - Læs mere om filmen på Mit Dating\nAnmeldelse af 50 first dates\nKomedie, romantik, dating\nI komedien '50 First Dates' er Henry ganske godt tilfreds med livet. Han er glad for dyr og kvinder og som dyrlæge på Hawaii, hvor der er masser af søde piger på ferie hele året rundt, nyder han sin uforpligtende tilværelse.\nPlayboy-livet får imidlertid en brat ende, da han møder Lucy og forelsker sig. Lucy er sød, charmerende og køn, men hun har en elendig korttidshukommelse og selvom Henry bruger alle sine tricks og lidt til på at score hende, har hun glemt ham næste morgen. Og morgenen efter. Og den næste...\nMedvirkende: Drew Barrymore, Adam Sandler, Rob Scheneider, Sean Astin\nBedømmelse (2 vurderinger)\nGiv bedømmelse 1 Giv bedømmelse 2 Giv bedømmelse 3 Giv bedømmelse 4 Giv bedømmelse 5\nAnmeldelser af 50 first dates\nEn romantisk komedie, der i høj grad kan anbefales. Smuk og charmerende settings på Hawaii. Glimrende kemi mellem Adam Sandler og Drew Barrymore. Og så er det noget så sjældent som en romantisk komedie, der både er sjov og sørgelig. Og som ender både sukkersødt – og trist! En smuk cocktail.


Manchester Gin Wild Spirit - Frisk og krydret gin fra Manchester\nForside / Gin / Destilleret gin / Manchester Gin Wild Spirit\nPrøv Manchester Gin Wild Spirit med lokale ingredienser fra Manchester så som salvie, timian, citronmelisse, appelsin, citron. Fantastisk krydret gin der er perfekt til en gin & tonic.\nManchester Gin Wild Spirit antal\nVarenummer (SKU): 1130 Kategori: Destilleret gin Tag: Manchester gin\nKORT OM MANCHESTER GIN WILD SPIRIT 40% 50CL\nManchester Gin Wild Spirit er skabt i byen Manchester Den destilleres i “Wendy”, deres lille copperpot-still, hvilket sikrer at smagen holdes på samme høje niveau hver gang. Manchester Gin har ikke kigget sig tilbage, siden de i 2013 begyndte drømmene, og har vundet bl.a. vundet guldmedaljer for deres gin. Ginnen er en hyldest til landskabet omkring byen og indeholder en masse lokale ingredienser herfra.\nManchester Gin Wild Spirit er en variation af deres klassiske signatur gin, den almindelige Manchester Gin. Som man bl.a. kender det fra Four Pillars laver Manchester også variationer, hvor de ændrer på smagsnoterne fra deres primære gin. I Wild Spirit er der fokus på ingredienser fra naturen omkring Manchester, så som timian, salvie, citronmelisse, orrisrod samt birk. Disse er sammensæt med de citrusfrugter så som appelsin og citrus, og giver en gin med en skøn krydret smag, der er blød på tungen.\nMed denne gin får du bl.a.\nGIN & TONIC MED MANCHESTER GIN WILD SPIRIT\nDenne gin er dejlig krydret og har en masse spændende smagsnoter. Du kan selvfølgelig prøve alle de forskellige ingredienser af, og lave en masse gode kombinationer. Vi anbefaler, at gå i urteretningen og prøve den med salvie og citronskal. Det giver et perfekt sammenspil mellem det bitre og det friske.\n5 CL Manchester Gin Wild Spirit\n10 CL Bermondsey Tonic\nTilsæt en slice citronskal. Bøj den mildt og gnid først langs glasset kant.\nBank et salvieblad mellem dine hænder og tilsæt. Dette gøres for at udløse duftene.\nVær den første til at anmelde “Manchester Gin Wild Spirit” Annuller svar


Thailand: Sol, vand og strand, Koh Mook – samt Bangkok en spændende storby – rejsdigglad.dk\nKoh Mook, Sivalai Beach Resort\nI slutningen af januar og starten af februar 2018 var vi for første gang nogensinde i Thailand. Det bliver helt sikkert ikke sidste! Er man til sol, vand og strand i den mørke danske vinter, så er Thailand en oplagt mulighed. Min bror bor i Bangkok, så det var oplagt at slå to fluer med et smæk, at besøge ham i to weekender og drage syd på til den lille ø, Koh Mook, i løbet af ugen, hvor han arbejdede.\nVi havde fundet en fin flyforbindelse med Lufthansa, hvor vi fløj fra Billund en torsdag aften omkring kl. 19 over Frankfurt og med ankomst til Bangkok om fredagen ca. kl. 14. Returbilletten kostede godt kr. 5.500.\nVel ankommet til Bangkok blev vi hentet af en Uber-chauffør, der kørte os direkte til min brors lejlighed.\nNæste morgen tog vi direkte til Den Liggende Buddhas Tempel (Wat Pho).\nDet var spændende – masser af templer og buddha’er i alle afskygninger. Det var fint at besøge templet fra morgenstunden. Det var ikke overrendt. Vi havde fint med plads og tid.\nI gåafstand derfra ligger The Grand Palace, som vi dernæst besøgte. Husk på alle både mænd og kvinder skal have lange bukser på, når de besøger stedet. Du kan leje bukser på stedet, men vi havde nu selv medbragt det nødvendige. Det var her deres afdøde konge havde ligget i sin kiste, hvor folket så havde kunnet tage afsked med ham i 2017. Igen var der mange fine templer og buddhaer. Man kan vælge forskellige ruter rundt på det kæmpe område, alt afhængigt af tid man vil bruge på det. Vi tog en relativt kort rute.\nEfter besøget i The Grand Palace gik vi ned til floden, hvor vi fandt en af de mange vandbusser. Med vandbussen tog vi nu op ad floden til Khao San Road. Stedet er centrum for masser af ungdomsbarer og liv. Vi var der først på eftermiddagen. Det passede perfekt med frokost og ikke mindst, at vi på storskærm kunne se Caroline Wozniacki spille finale i Australia Open – og ikke mindst vinde den 🙂 Det var nu blev mørkt, og vi gik ad nogle små markedsgader, Ram Buttri, retur til vandbussen.\nNår vi bevægede os rundt i Bangkok over lidt længere afstande, så brugte vi altid taxa eller Uber. Ift. taxaerne da vil du ofte opleve, at de er ret modvillige ift. at benytte taxameter. Min bror er dog ret konsekvent, hvis en chauffør nægter at benytte taxameter, så venter vi på den næste.\nOm aftenen spiste vi på en god restaurant ikke langt fra området ved Lumphini Parken på en thai restaurant, Baan. Den var lidt tjekket – ikke så thai-præget – men maden var fin. Vi havde fundet den som bib gourmand-restaurant via Michelin.\nSøndag morgen lidt tidligt stod vi op og gik en tur i Lumphini Parken. Det er en fin kulturoplevelse, hvor folk kommer for at slappe af og dyrke alle former for sport, herunder outdoor fitness og yoga. Det er jo byens grønne lunge.\nDerefter tog vi Jim Thompsons hus. Jim Thompson var en amerikaner, der\nsatte thaisilke på verdenskortet. Ved et besøg i hans hus får min indblik i både hans og silkens historie og hvordan den produceres. Man kan også køber deres produkter enten der eller i nogen af deres butikker rundt i Bangkok. Det er super lækkert, men ikke billigt! Vi spiste frokost på stedet. Det var et besøg værd.\nHalle Berry i baggrunden ?\nVores highlight i Bangkok, hvad angår spisesteder, var helt afgjort et frokostbesøg på Siam Hotel. Prøv det. Det var en fantastisk oplevelse, stedet er bare super, man fornemmer den gamle stemning af Østens ro og luksus, maden var både god og rimelig i pris. Vi tog en af hotellets gratis vandbåde fra Oriental Pier ved siden af Madarin Oriental Hotel, der også er en oplevelse lige at se. Det var ca. 40 min sejlads i motorbåd til Siam Hotel. Vi er helt sikre på, at vi spiste frokost ved siden af Halle Berry 🙂 Folk der har set vores billedbevis tvivler, men det er uden grund.\nVores highlight i forhold til aftenoplevelse var vores besøg på en af de mange rooftop bars, der er på toppen af mange af de enorme bygninger, der ofte rummer hoteller. Vi var på Vertigo Bar, der ligger på toppen af Banyan Tree hotel nær Lumphini Parken. Uanset vi var der nær midnat, så var vejret på toppen udenfor i det fri på 61. etage super. Det var ret tjekket og sådan en fredag aften, hvor vi var der, da var der fyldt. Vi var ikke de eneste danskere. Prisen på drinks er ikke standard Bangkok-priser, men det var det held værd.\nVi var naturligvis også på marked, mens vi var i Bangkok. Vi besøgte Chatuchak Weekend Market, der er et kæmpe marked, hvor man kan købe alt i tekstiler, lokalt håndlavet kunst mv. På den anden side af vejen ligger det store grønt-marked, som vi også besøgte. Det er et must. Her får man indblik i et hav af de frugter og grøntsager, som vi aldrig ser i Danmark, og en del som vi måske ser, men som ikke har den samme farve og smag som her. Markederne her er en kontrast til de store shopping centre som vi besøgte på Rama 1 Road som Siam Discovery mfl. Når man er i de store centre, så virker det som om, at man er i et land med forbrugere, som ikke er meget anderledes end i Europa – og der er så ikke helt rigtigt 🙂\nVi besøgte også Chinatown. Det var spild af tid. Drop det. Det er rodet, fuldt af mennesker samlet om værdiløst plastik.\nEn enkelt aften var vi også oppe at spise i nærheden af Sukhumvit, hvor vi spiste på Prai Raya, igen en Bib Gourmand-restaurant. Det var nu ikke noget at anbefale. Området er flittigt besøgt af expats.\nVejret i Bangkok var fint sidst i januar. Det meste af tiden var det faktisk meget varmt.\nRestauranten på Sivalai Beach Resort\nVi var ikke kun i Bangkok. Vi havde også 5 dage på en lille skøn ø, Koh Mook\ni den sydøstlige del af Thailand. Mandag morgen fløj vi ca. 1,5 time syd på til lufthavnen Trang, hvorfra vi blev hentet af en af hotellets chauffører, der kørte os turen til kysten, der tog ca. 1 time. Mandag over middag blev vi sejlet 15 min med speedbåd fra fastlandet og direkte ud til vores hotel på Koh Mook, Sivalai Beach Resorthttp://www.komooksivalai.com/. Ankomsten til øen med de skønneste strande var super. Vi havde lejet en bungalow i første række til vandet. Vi gav 7.125 THB pr. nat inkl. morgenmad.\nUdsigt fra bungalow\nØen indgår for mange i en række af øhop, hvor man typisk er på Koh Mook før eller efter et besøg på den større ø med nord, Koh Lanta, der nok er mere kendt. Koh Mook var perfekt til et besøg på 4 – 5 dage. Øen er ret lille, så ved et meget længere ophold, så vil man måske savne oplevelser.\nResort’et ligger helt ude på spidsen af den lille ø og med vand på begge sider og i gåafstand fra byen på øen. Det var et perfekt sted til afslapning, solbadning og badning i det krystal klare vand. Vi var dog ikke de eneste danskere, der havde fået øjnene op for stedet. Der var flere danske par og familier på ferie, der boede der. Nogle af rejsearrangørerne, som Stjernegård mfl. arrangerer turer dertil. Vi spiste som oftest frokost på resortet, mens vi spiste aftensmad i den hyggelige lille fiskerby, der lå mindre end 1 km fra resortet. Vi foretrak de restauranter, der lå helt ned til vandkanten. Vi besøgte et par stykker, men fandt vores klare favorit i Perfect Bar & Restaurant, som vi besøgte et par gange. De fleste hovedretter\nkostede 100 – 120 Baths. Det var skønt at sidde med en drink og se solnedgangen og derefter indtage den enkle mad helt tæt på vandet og med udsigt til stjernehimlen. Naborestauranten, Sugar’s Coffee & Restaurant, der havde samme fine beliggenhed var også populær og fin.\nVi oplevede kortvarigt regn, men i det store og hele, så havde vi perfekt vejr under vores besøg.\nVi havde en enkelt dag, hvor vi havde lejet en båd med skípper – faren til\nrestauratøren på vores favoritrestaurant. Vi besøgte Emerald Cave. Der er tale om en grotte på næsten 100 meter, som leder ind til en lagune med sandstrand, palmer og efter sigende skjulte skatte. Lagunen kan man ikke besøge, uden at skulle igennem grotten. Man svømmer selv hele turen fra indgangen i havet indtil lagunen og den gemte sandstrand. Grotterne omfatter en række sving, så er det en oplevelse i sig selv, at komme frem til lagunen – hvor du vil opleve komplet mørke, på dele af turen. I forlængelse af besøget i Emerald Cave sejlede vi til Koh Kradan, hvor vi badede fra båden i det krystal klare vand og snorklede hen over koralrevet. Det var en rigtig fin dagstur. Den bør man ikke snyde sig selv for, når man er på øen.\nFredag formiddag forlod vi igen øen, og var retur i Bangkok sidst på eftermiddagen. Indenrigsflyvning i Thailand er meget billigt – en returflyvning mellem Bangkok og Trang kostede kun godt kr. 700.\nForfatter JacobSandUdgivet oktober 28, 2018 Kategorier Thailand\nForrige Forrige indlæg: Smag på Budapest – igen\nNæste Næste indlæg: Gensyn med Firenze og Toscana – Italien når det er bedst


Botanisk Have – sanser – opengarden\nBotanisk Have – sanser\nopengarden 6. august 2012 22. juni 2014 haver, steder med have, urban farming\nYndlingshaven, hvor man aldrig går hjem uden at have opdaget planter man ikke kendte. En have som er fantastisk for sanserne og at følge med i gennem årstiderne.\nDen gamle byhave (fra ca. 1600) er et skønt sted væk fra byens uro, det smukke gamle palmehus og nye bede – fx. danske vilde planter, Sumpen og Observatoriehøjen. Det er helt nyt, at højen er åben for gæster. Det er med til at gøre haven hel. På toppen ved statuen af Tycho Brahe, ser man ud over Københavns smukke tage og Rosenborg mellem trækronerne. Man kan gå rundt om den gamle villa og nyde kaffe fra det lille bindingsværkhus – Nå nej, det med kaffen var min idé, men det er oplagt at lave en kaffebar her!\nInspiration, til egen have eller altan, kan man få i de nyanlagte bede med krydderurter og nytteplanter. For børn er det en ren sansetur. Her er eksempler på oprindelige kornsorter og hundredevis af forskellige krydderurter, der afgiver et hav af dufte og farver.\nSenere i august 2012 giver Signe Wenneberg kurser i Urban Farming for børn og voksne. Hvis man er fristet og vil have botaniske planter i egen have har butikken (ved indgangen fra Nørreport) spændende frø, og mange spændende planter – også kødædende!\nPå Botanisk Haves side finder man bla. rundvisninger, det nye kommende Naturhistorisk Museum og Botanisk Haves historie.\nBrombær Botanisk Have\nBotanisk Have plan Landskabsgartner H. Flindt\nFra et af de mindre runde væksthuse – under i standsættelse..\nBotanisk Have, brønshøj, Copenhagen Botanical Garden, frø, København, natur, nytteplanter, OPEN Garden, OPEN Garden CPH, OpenGardenCopenhagenBlog, planter, Urban Farming, urban gardening, urtehave\nForrige Strandurter i mad\nNæste Det er FRESH!


Apple bekræfter: Vi arbejder på selvkørende bil | Ingeniøren\nApple bekræfter: Vi arbejder på selvkørende bil\nEfter mange rygter bekræfter Apple nu over for amerikanske trafikmyndigheder, at virksomheden arbejder på teknologi til selvkørende biler.\nAf René Kornum 5. dec 2016 kl. 11:31\nI et brev til den amerikanske trafikstyrelse bekræfter Apple, at man arbejder på at udvikle teknologi til selvkørende biler.\nI det fem sider lange brev til National Highway Traffic Safety Administration (NHTSA) skriver Apple, at virksomheden ser et ‘stort potentiale i automatiserede systemer inden for mange områder, heriblandt transport’, hvor Apple ser ‘betydelige samfundsmæssige fordele ved automatiserede køretøjer'. Apple bekræfter derfor, at virksomheden nu investerer kraftigt i udviklingen af teknologier, der kan hjælpe industrien med at udvikle den bedste standard på området.\nApple vil med andre ord sætte standarden for en iCar.\nLæs også: Apple parkerer elbilen: Satser på systemer til selvkørende\nI den forbindelse erkender Apple, at teknologien bag selvkørende biler er omfattet af betydelige etiske dilemmaer og udfordringer. Apple støtter således op om de bekymringer og overvejelser, der allerede ligge i NHTSA's politik på området.\nSom eksempel nævner Apple følgende tre hovedpunkter, som de mener kræver opmærksomhed.\nKonsekvenserne af algoritmiske beslutninger for sikkerhed og mobilitet. Herunder ejernes ansvar.\nUdfordringen med at sikre privatlivets fred og sikkerhed i udformningen af det automatiske køretøj.\nBetydningen af automatiserede køretøjer for samfundet. Såsom konsekvenser for beskæftigelsen og aktiviteten i det offentlige rum.\nAlle bør arbejde sammen\nApple lægger således op til, at der udvikles en fælles platform, hvor data og sikkerhedshændelser deles mellem de forskellige udviklere af selvkørende teknologier.\n‘Dette vil give alle i branchen de bedste muligheder for at opdage og reagere på bredeste sæt af nominelle og kant-case-scenarier,´skriver direktør for product integritet hos Apple Steve Kenner i sit brev til NHTSA.\nPenge og know-how\nMed en penge reserve på over 237 milliarder dollars og et udviklerteam, der tørster efter nye i-udfordringer, kan Apple meget vel være netop den vitaminindsprøjtning, der får de selvkørende biler på vejene i dette årti.\nApple nævner derimod ikke noget om, hvilken bil deres teknologi skal fragtes rundt i, eller snarere med. Apple lægger således op til et samarbejder med en eksisterende bilproducent, hvilket giver god mening, da udviklingen af en helt almindelig bil ifølge en industri analytiker i AutoBlog koster op imod 6 milliarder dollars. Og det er vel og mærke uden nogen form for autopilot.\nFør Apple er parat til at sætte sine penge og knowhow bag rattet af en selvkørende bil, ønsker virksomheden dog at NHTSA, i samarbejde Apple og andre interessenter, udvikler en sikkerheds- og testmodel, der skal sætte standarden for, hvordan selvkørende biler testes og godkendes.\nEller som Steve Kenner udtrykker det i sit brev til National Highway Traffic Safety Administration\n‘Apple ser frem til at samarbejde med NHTSA og andre interessenter, så de betydelige samfundsmæssige fordele ved automatiserede køretøjer kan realiseres sikkert, ansvarligt og hurtigt.’